Finance.uz - Захиралар молиявий ҳисоботининг методологик масалалари\nЗахиралар молиявий ҳисоботининг методологик масалалари\nПрезидентимизнинг 2015 йил 24 апрелдаги «Акциядорлик жамиятларида замонавий корпоратив бошқарув услубларини жорий этиш чора-тадбирлари тўғрисидаги» Фармонига мувофиқ, акциядорлик жамиятлари бошқарув тузилмаларини тубдан қайта ташкил этиш вазифаси белгиланди. Фармонда акциядорлик жамиятлари очиқлиги ва шаффофлигини таъминлаш, уларнинг халқаро стандартлар асосида аудит ва молиявий ҳисобот ахборотларини нашр қилишини таъминлаш кўзда тутилган. Бу эса ўз навбатида, молиявий ҳисоботнинг халқаро стандартларига ўтишга ўта долзарб масалалардан бири сифатида қарашни тақозо этади.\nУшбу вазифаларнинг амалдаги ижросини таъминлаш мақсадида молиявий ҳисоботнинг халқаро стандартларини чуқур ўрганиш, уларни қўллаш бўйича услубий тавсиялар ишлаб чиқиш, миллий стандартларимизни мувофиқлаштириш лозим. Молиявий ҳисобот халқаро стандартларининг муҳим мавзуларидан бири – бу захиралар ҳисоби ва молиявий ҳисоботда акс эттириш масаласидир. Бу 2-сон Молиявий Ҳисоботнинг Халқаро Стандарти (МҲХС) «Захиралар» билан тартибга солинади. Мазкур стандартнинг мақсади – захираларни ҳисобга олиш тартибини белгилашдир.\nХизмат кўрсатувчи ташкилотлар захиралари уларнинг ишлаб чиқариш харажатлари бўйича баҳоланади. Бу харажатлар асосан, иш ҳақи харажатлари ва хизмат кўрсатишда бевосита қатнашувчи, шу жумладан, назорат қилувчи персоналга қилинган бошқа харажатлар ҳамда тааллуқли устама харажатлардан таркиб топади. Савдо ва умуммаъмурий персоналга иш ҳақи ва бошқа харажатлар захиралар таннархига киритилмасдан улар юзага келган даврдаги харажатларга олиб борилади. Хизмат соҳаси ташкилотлари захиралари таннархига фойда меъёри ва тааллуқли бўлмаган устама харажатлари киритилмайди. Негаки, улар кўп ҳолларда хизматлар нархига қўшилади.\nЗахиралар таннархига қуйидаги моддалар киритилмаслиги кўзда тутилган:\n хом-ашё, сарфланган меҳнат ёки бошқа ишлаб чиқариш харажатларининг меъёридан ортиқ йўқотишлари;\n сақлаш харажатлари, агар улар ишлаб чиқариш жараёнида ишлаб чиқаришнинг келгуси босқичига ўтишда талаб этилмаса;\n маъмурий устама харажатлар. Ушбу турдаги харажатлар захираларни жорий жойлаштириш жойи ва жорий ҳолатига келтиришни таъминлашни қўллаб-қувватламайди;\n сотиш харажатлари.\nЗахираларни ҳисобга олишнинг ҳақиқий харажатлар бўйича ҳисобга олиш ва сотиш нархида ҳисобга олиш усулларидан қай бири таннарх қийматини аниқроқ ифодаласа, шуни қўллаш ўринлидир. Норматив таннарх усули хом-ашё ҳамда материаллар, меҳнат ва бошқа устама харажатларнинг норматив миқдорига асосланади. Нормативдан фарқланишлар аниқланиб, бу қайси омиллар ҳисобидан юзага келганлиги ўрганилади. Норматив таннарх мунтазам текшириб борилади ва зарурат туғилганда ўзгартиришлар киритилади.\nЧакана савдода тез ўзгарувчи катта миқдордаги ҳамда бир хил фойда нормаларига эга бўлган буюмлардан иборат захираларни баҳолаш учун уларга таннархнинг бошқа усулларини қўллаш мақсадга мувофиқ бўлмаганлиги сабабли чакана нарх методи қўлланади. Захира таннархи сотилган товарлар умумий қийматини тааллуқли ялпи маржа даражасига камайтириш йўли билан аниқланади. Фойдаланилаётган фоиз миқдори бошланғич сотиш нархидан пастга туширилган баҳодаги захираларни ҳисобга олади. Чакана савдонинг ҳар бир бўлинмаси учун кўп ҳолларда фоизнинг ўртача даражаси қўлланади.\nЧакана нарх методининг қўлланишини қуйидаги мисолда кўриб ўтиш мумкин:\nТМЗлар бошланғич қолдиғи:\nТаннархи бўйича 225.000 минг сўм\nЧакана нарх бўйича 285.000 минг сўм\nТаннарх бўйича 400.000 минг сўм\nЧакана нарх бўйича 525.000 минг сум\nСоф устама 45.000 минг сўм\nСоф чегирма 25.000 минг сўм\nРеализациядан олинган соф даромад 375.000 минг сўм\nУшбу маълумотлар бўйича чакана нарх усулини қўллаган ҳолда ТМЗларнинг охирги қолдиғи қийматини аниқлаш талаб этилади.\n1. ТМЗларнинг чакана нархда охирги қолдиғи 225.000+400.000+45.000-25.000-375.000=270.000 минг сўм.\n2. Таннархнинг чаканага нисбати (225.000 + 400.000) / (285.000 + 525.000 + 45.000) =625.000/855.000=0.73 ёки 73%\n3. ТМЗлар охирги қолдиғининг қиймати 270.000 * 73% = 197100 минг сўм\nДемак, ушбу методда товар-моддий захиралар охирги қолдиғининг қиймати 197100 минг сўмга тенг.\nБир-бирининг ўрнини қопламайдиган захиралар алоҳида моддалар ҳамда махсус лойиҳалар учун ишлаб чиқарилган ва кўзда тутилган товарлар ёки хизматлар таннархи махсус идентификациялаш йўли билан аниқланади.\n23-параграфда кўриб ўтилмайдиган захиралар таннархи баҳолашнинг ҳаммасини идентификациялаш усулини қўллаш имкони бўлмаган ҳолларда мажбурий тартибда биринчи кирим-биринчи чиқим (ФИФО), ўртача салмоқли қиймат усулларидан фойдаланилиши эътироф этилган.\nТашкилот характери ва ишлатилиши бўйича ўхшаш барча захиралар учун бир хил формулалар қўлланиши шарт. Характери ва ишлатилиши бўйича турли хил захиралар учун турли формулаларни қўллашнинг ҳаққонийлиги асосланиши мумкин.\nТаннархни аниқлаш методларининг қўлланишини мисолларда кўриб ўтамиз.\nМисол учун, А компаниясининг 2016 йил, январь ойида Х турдаги захираси ҳаракати тўғрисида қуйидаги маълумотлар келтирилган. (Ой бошида захира қолдиғи мавжуд эмас):\n03.01.2016 да харид 200 дона $3\n04.01.2016 да сотиш 150 дона\n15.01.2016 да харид 300 дона $4\n20.01.2016 да харид 400 дона $ 5\n25.01.2016 да сотиш 500 дона\nТалаб этилади: махсус идентификациялаш, ФИФО ҳамда ўртача салмоқли усулларни қўллаш орқали сотилган захиралар ва ой охиридаги захира қолдиқлари таннархини аниқлаш.\nМахсус идентификациялаш усули. Ушбу усулнинг моҳияти шундаки, бунда ишлаб чиқаришга йўналтирилаётган ёки сотилаётган захиралар таннархи уларнинг қайси харидга тааллуқлилиги аниқ идентификацияланади. Худди шунингдек, ҳисобот даври охирида захиралар таннархи қайси харидга алоқадор бўлса ўша харид нархида таннархи аниқланади. Махсус идентификациялаш методида захиралар миқдорининг жисмоний ҳаракати билан қиймати ҳаракати бир маромда амалга оширилади. Ушбу методни бир-бирини алмаштириб бўлмайдиган махсус захиралар (автомобиль, заргарлик буюмлари, қимматбаҳо мўйнали буюмлар) ҳамда махсус лойиҳалар учун ишлаб чиқарилган товарлар ёки хизматлар таннархини аниқлашда қўллаш мақсадга мувофиқдир.\nЮқоридаги мисолда 04.01.2016 даги 150 дона сотиш 03.01.2016 даги захирадан амалга оширилган. 25.01.2016 даги 500 дона сотишнинг 300 донаси 20.01.2016 даги хариддан, 200 донаси эса 15.01.2016 даги хариддан амалга оширилган. Ушбу маълумотлар асосида:\nСотилган захиралар таннархи:\n04.01.2016 да 150 х $3 = $450\n25.01.2016 да 300 х $5 = $1500\n200 х $4 = $800\nЖами 650 дона $ 2750\nҚолдиқ захиралар таннархи:\n03.01.2016 даги 50 х $3 = $150\n15.01.2016 даги 100 х $4 =$400\n20.01.2016 даги 100 х$ 5 = $500\nЖами 250 дона $1050\nФИФО усули. Ушбу усулда биринчи харид қилинган ёки биринчи ишлаб чиқарилган захиралар моддалари биринчи ишлаб чиқаришга олинади ёки сотилади. Ва шунга мувофиқ, давр охирида қолган захиралар кейинги харид қилинган ёки ишлаб чиқарилганлардан ташкил топади. Юқоридаги мисол маълумотлари асосида қуйидаги ҳисоб-китоблар амалга оширилади:\n25.01.2016 да 50 х $3 = $150\n300 х $4 = $1200\n150 х $5 = $750\nЖами 650 дона $ 2550\n30.01.2016 даги 250 х$ 5 = $1250\nЖами 250 дона $1250\nҲар бир босқичда ўртача салмоқли таннарх қуйидаги формула асосида аниқланади:\nСотишга мўлжалланган захиралар таннархи\nЎртача салмоқли таннархи = ————————————————————————————————————\nСотишга мўлжалланган захиралар миқдори\nФормуладан фойдаланган ҳолда қуйидаги ҳисоб-китобларни амалга оширамиз:\n03.01.2016 да ўртача таннарх = 600/200 = $3\n04.01.2016 да сотиш таннархи =150 х $3 = $450\n04.01.2016 да захира қолдиғи таннархи =50 х $3 =$150\n15.01.2016 да ўртача таннархи = (50 х 3$ + 300 х 4$)/350 = $3.86\n15.01.2016 да захира қолдиғи таннархи = 350 х $3.86 = $1350\n20.01.2016 да ўртача таннарх = (350 х $3.86 + 400 х $5) / 750 = $4.47\n25.01.2016 сотиш таннархи = 500 х $4.47 =$ 2233\n25.01.2016 да захира қолдиғи таннархи = 250 x $4.47 =$1117\nЖами сотиш таннархи = $450 + $2233 = $2683\nРеализациянинг бўлиши мумкин бўлган соф нархи. Агар захираларга зарар етказилган, тўлиқ ёки қисман эскирган ёхуд сотиш нархи пасайган бўлса, захиралар таннархи қопланмаслиги мумкин. Бундан ташқари, захираларни тайёр ҳолатга келтиришни тугаллаш ёки сотишни амалга ошириш мумкин бўлган харажатлар ошган тақдирда ҳам захиралар таннархи қопланмаслиги мумкин.\nЗахиралар реализациясининг бўлиши мумкин бўлган соф қийматига қадар ҳисобдан чиқарилиши, одатда, ҳар бир модда бўйича амалга оширилади. Бироқ айрим ҳолларда шу ассортиментдаги бошқа моддалардан алоҳида баҳолаш мумкин бўлмаган бир-бирига ўхшаш ёки битта ассортиментдаги буюмлар бўйича бир-бирига боғлиқ бўлган моддалар гуруҳлаштирилиши мумкин.\nМисол. Товар бирлигининг таннархи $20. Ҳисобот йилининг охирида 100 бирлик товар захиралари мавжуд. Тайёрлов харажатлари чакана сотиш нархига нисбатан 5%ни ташкил этади. Товар бирлигининг сотиш нархи $24.\nРеализациянинг бўлиши мумкин бўлган соф қиймати:\n($24 х 95%) х100% = $22.80 Бунда, 100% – 5% = 95 %\nМолиявий ҳисоботда захира таннархида, яъни $20 да акс эттирилиши лозим. Чунки у захирани сотишнинг бўлиши мумкин бўлган соф қийматидан кичик.\nАгар келгуси йили чакана нарх $20 га қадар тушиши кузатилса, реализациянинг бўлиши мумкин бўлган соф қиймати:\n($20 х 95%) х100% = $19. Бунда, 100% – 5% = 95 %\nБу ҳолатда молиявий ҳисоботда захиралар бирлиги $19 дан акс эттирилиши лозим. Чунки бу нарх захира бирлигининг таннархи $20 дан кичик. Умумий қийматининг камайиши $100 ни ташкил этади (100 бирлик х ($20-$19))\nЗахираларда хом-ашё ва бошқа материаллар таннархидан пастига ҳисобдан чиқарилмайди. Бироқ тайёр маҳсулотлар таннархи реализациянинг бўлиши мумкин бўлган соф сотиш қийматидан ошиб кетса, хом-ашё сотишнинг бўлиши мумкин бўлган соф қиймати суммасига қадар ҳисобдан чиқарилади.\nЗахиралар сотилгандан кейин улар ҳисобга олинган сумма мажбурий тартибда тааллуқли тушум тан олинган даврдаги харажат сифатида тан олиниши керак. Бўлиши мумкин бўлган соф сотиш қийматига қадар захиралар қийматини қисман ҳисобдан чиқарилган миқдори ва захираларнинг бошқа йўқотишларини ҳисобдан чиқариш амалга оширилган ёки йўқотишлар юзага келган даврда харажат сифатида тан олиниши шарт. Бўлиши мумкин бўлган соф сотиш қийматининг кўпайишидан келиб чиқадиган захираларнинг ҳисобдан чиқарилган қийматини қайта тиклашнинг ҳар қандай суммаси қийматнинг қайта тиклаш даврида харажат сифатида тан олинган захиралар миқдорини камайтириш сифатида тан олиниши лозим.\nМолиявий ҳисобот мажбурий тартибда қуйидагиларни очиқлаши шарт:\nа) захираларни баҳолаш учун қабул қилинган ҳисоб сиёсати, шу жумладан, уларнинг таннархини ҳисоблашда фойдаланадиган усуллар;\nb) захираларнинг умумий баланс қиймати ва ушбу ташкилот томонидан қабул қилинган классификацияси асосидаги моддалар бўйича баланс қиймати;\nc) сотишга доир таннарх чегириб ташлангандан кейинги адолатли қийматда ҳисобга олинган захираларнинг баланс қиймати;\nd) давр харажатлари сифатида тан олинган захираларнинг тааллуқли суммалари;\ne) стандартнинг 34-параграфига мувофиқ, давр харажатлари сифатида тан олинган захиралар қийматини пасайтиришнинг ҳар қандай суммаси;\nf) стандартнинг 34-параграфига мувофиқ, тааллуқли даврларда харажат сифатида эътироф этилган захиралар суммаси камайиши сифатида тан олинади. Захиралар ҳисобдан чиқарилган қийматининг ҳар қандай тикланган қиймати;\ng) стандартнинг 34-параграфига мувофиқ, ҳисобдан чиқарилган захиралар тикланишига олиб келадиган ҳолатлар ва ҳодисалар;\nh) мажбуриятлар таъминоти сифатида олинган захираларнинг баланс қиймати.\nМухтасар қилиб айтганда, юқоридаги фикрлар захиралар таннархини тўғри шакллантириш ҳамда захираларга оид ахборотларни молиявий ҳисоботда халқаро ва миллий стандартлар талабларига мувофиқ акс эттириш имконини беради.\nСамиддин Ташназаров, и.ф.н.


Касаба уюшмаси тариҳи — Ўзбекистон транспорт, йўл ва капитал қурилиш, қурилиш индустрияси ходимлари касаба уюшмаси\nКасаба уюшмалари тўғрисида қисқача маълумот\nЎзбекистон касаба уюшмаларининг тарихи 1905 йилдан бошланади. Айнан шу йил кузда Бутунроссия темирйўл уюшмасининг Туркистон бўлими ташкил этилган ва 1906 йил бошига келиб 8 мингдан ортиқ аъзоларни бирлаштирган.\nБундай кичик уюшмалар кейинчалик йириклашиб борган касаба уюшмаларининг илк формалари эди.\n1924 йилга келиб илгариги Бутуниттифоқ касаба уюшмалари Марказий кенгаши (ВЦСПС) таркибига кирган Туркистон АССР касаба уюшма ташкилотлари, бевосита Профинтернационал таркибига кирган Бухоро ва Хоразм халқ республикалари касаба уюшмалари фаолият кўрсатар эди.\n1925 йилда Бухоро ва Хоразм республикалари касаба уюшмалари ҳам Бутуниттифоқ касаба уюшмалари Марказий Кенгаши (ВЦСПС) таркибига киритилган.\n1925 йил 21 мартда Ўзбекистон касаба уюшмаларининг 1-Таъсис қурултойида 53 кишидан иборат Кенгаш ва 5 кишидан иборат тафтиш комиссияси сайланган.\nШундан сўнг Ўзбекистон касаба уюшмалари Кенгаши 1991 йилгача, яъни Ўзбекистон мустақилликка эришгунча Бутуниттифоқ касаба уюшмалари Марказий Кенгаши таркибида бўлган.\nЎзбекистон Республикаси мустақилликка эришгандан сўнг республикада 25 та тармоқ касаба уюшмалари тузилиб, улар ўз Уставларини қабул қилдилар ва Адлия вазирлигидан рўйхатдан ўтказдилар.\n1991 йилда мазкур 25 та тармоқ касаба уюшмалари томонидан Ўзбекистон касаба уюшмалари Федерацияси ташкил этилди.\nШу вақтдан бери ўтган давр мобайнида 1995, 1998, 2003, 2011 ва 2013 йилларда тароқ касаба уюшмаларини қўшилиши йўли билан қайта ташкил этиш ишлари амалга оширилди.\nНатижада, бугунга келиб Ўзбекистон касаба уюшмалари Федерациясига аъзо бўлган 13 тармоқ касаба уюшмалари, ОТРК касаба уюшмаси ва касаба юшмалари ташкилотларининг 14 та ҳудудий бирлашмалари фаолият кўрсатмоқда. Булар:\n1. Авиация ходимлари касаба уюшмаси\n2. Агросаноат мажмуи ходимлари касаба уюшмаси\n3. Алоқа ходимлари касаба уюшмаси\n4. Давлат муассасалари ва жамоат хизмати ходимлари касаба уюшмаси\n5. Истеъмол товарлари ишлаб чиқариш, савдо ва хизмат кўрсатиш ташкилотлари ходимлари касаба уюшмаси\n6. Кимё саноати ходимлари касаба уюшмаси\n7. Металлургия ва машинасозлик саноати тармоқлари ходимлари касаба уюшмаси\n8. Нефт-газ ва геология ходимлари касаба уюшмаси\n9. Соғлиқни ва фармацевтика сақлаш ходимлари касаба уюшмаси\n10. Таълим, фан ва маданият ходимлари касаба уюшмаси\n11. Темирйўлчилар ва транспорт қурувчилари касаба уюшмаси\n12. Транспорт, йўл ва капитал қурилиш, қурилиш индустрияси ходимлари касаба уюшмаси\n13. Энергетика ходимлари касаба уюшмаси\n14. Олмалиқ кон-металлургия комбинати ходимлари касаба уюшмаси\nАндижон вилоят касаба уюшмалари ташкилотлари бирлашмаси\nБухоро вилоят касаба уюшмалари ташкилотлари бирлашмаси\nЖиззах вилоят касаба уюшмалари ташкилотлари бирлашмаси\nНаманган вилоят касаба уюшмалари ташкилотлари бирлашмаси\nСамарқанд вилоят касаба уюшмалари ташкилотлари бирлашмаси\nСирдарё вилоят касаба уюшмалари ташкилотлари бирлашмаси\nСурхондарё вилоят касаба уюшмалари ташкилотлари бирлашмаси\nТошкент вилоят касаба уюшмалари ташкилотлари бирлашмаси\nФарғона вилоят касаба уюшмалари ташкилотлари бирлашмаси\nХоразм вилоят касаба уюшмалари ташкилотлари бирлашмаси\nҚашқадарё вилоят касаба уюшмалари ташкилотлари бирлашмаси\nБошланғич ташкилот фаолиятининг ҳуқуқий асослари\nКасаба уюшмалари фаолиятининг ҳуқуқий асослари энг аввало Ўзбекистон Республикаси Конституциясида ўз аксини топган.\nҚайд этилганлардан ташқари қабул қилинган бир қатор қонунлар касаба уюшмалари, жумладан уларнинг асоси бўлган бошланғич ташкилотлар фаолиятининг ҳуқуқий асосларини белгилаб беради.\nЎзбекистон Республикасининг «Касаба уюшмалари, уларнинг ҳуқуқлари ва фаолиятининг кафолатлари тўғрисида»ги Қонуни (1992 йил 2 июлда қабул қилинган);\nЎзбекистон Республикасининг «Ўзбекистон Республикасида жамоат бирлашмалари тўғрисида»ги Қонуни (1991 йил 15 февралда қабул қилинган);\nЎзбекистон Республикасининг «Нодавлат нотижорат ташкилотлари тўғрисида»ги Қонуни (1999 йил 14 апрелда қабул қилинган);\nЎзбекистон Республикасининг Меҳнат кодекси, Фуқаролик кодекси ҳамда бошқа қонунлар киради.\nҚонунлар асосида ишлаб чиқилган ва тасдиқланган ҳамда белгиланган тартибда Адлия вазирлигида давлат рўйхатидан ўтказилган тармоқ касаба уюшмасининг Устави ҳам бошланғич ташкилотлар фаолиятининг ҳуқуқий асосларидан ҳисобланади.\n2011 йилгача Ўзбекистон касаба уюшмалари Федерациясига аъзо бўлган 2 та тармоқ касаба уюшмалари тизимидагина “Бошланғич ташкилот тўғрисида Низом” ишлаб чиқилган ва амал қилинарди, Федерация тизимидаги бошланғич ташкилотлар тўғрисида ягона Низом йўқ эди. 2011 йилда “Ўзбекистон касаба уюшмалари Федерацияси тизимидаги бошланғич касаба уюшмаси ташкилоти тўғрисида намунавий Низом” тасдиқланди ва ҳозирги кунда амал қилмоқда. Касаба уюшмалари тизимидаги охриги ўзгаришларни инобатга олган ҳолда бугунги кунда мазкур низомнинг янги таҳрири ишлаб чиқилмоқда.\nШу билан биргаликда, касаба уюшмаларининг асоси бўлган бошланғич ташкилотларга эътибор йилдан-йилга кучаймоқда. Бу соҳада айниқса 2011 йил туб бурилиш йили бўлди.\nБошланғич касаба уюшмалари ташкилотларининг фаолиятига тааллуқли ҳужжатлар намуналарини ўз ичига олган “Бошланғич ташкилотлар раислари учун услубий қўлланма” ишлаб чиқилди ва барча қуйи ташкилотларга етказилди.\nБошланғич ташкилотлар ва касаба уюшмалари аъзолари сонини аниқлаштириш, улар фаолиятида мавжуд муаммоларни аниқлаш ҳамда уларни ҳал этишда амалий ёрдам кўрсатиш мақсадида бошланғич ташкилотларнинг фаолияти инвентаризациядан ўтказилди.\n2011 йилда илк маротаба “Энг намунали бошланғич ташкилот” кўрик-танлови ўтказилди. Икки йўналиш – ишлаб чиқариш соҳаси ва ижтимоий соҳада энг намунали бошланғич ташкилотлар бўйича танловга якун ясалди. Кўрик-танлов ғолибларига диплом ҳамда компьютер жамланмалари топширилди.\nБошланғич ташкилотларга касаба уюшмаси хизмати кўрсатишни тартибга солиш мақсадида қабул қилинган «Ўзбекистон касаба уюшмалари картаси» тўғрисидаги қарор бўйича ишлар якунига етказилди. Республикада фаолият юритаётган ўрта махсус, касб-ҳунар коллежи ва академик лицейлар таълим йўналишларига мувофиқ тармоқ касаба уюшмаси хизматига ўтказилди.\nБошланғич ташкилотларни фаолиятини янада такомиллаштириш, уларнинг корхона, ташкилотларнинг иқтисодий, ижтимоий ҳаётида тутган ўрнини, мавқеини янада ошириш мақсадида 2012 йилда ҳар бир вилоятда 1 тадан тумандаги барча бошланғич ташкилотларнинг Устав бўйича фаолиятларини намунали ташкил этиш, ҳар бир туманда 2 тадан бошланғич ташкилотлар фаолиятини намунали йўлга қўйиш бўйича ишлар олиб борилмоқда.\n2011 йилда бошланғич ташкилотлар ихтиёрида аъзолик бадалларининг аввал амалда бўлган 50 фоизи ўрнига 53 фоизини қолдириш, 3 фоизни ходимлар ва уларнинг оила аъзолари учун йўлланмаларга йўналтириш жорий этилган бўлса, 2012 йил 31 октябридаги Федерация Кенгаши мажлисида бошланғич ташкилотлар ихтиёрида қолдириладиган маблағлар миқдорини ижтимоий объектлар мавжудлигини эътиборга олган ҳолда 60-70 фоизга етказиш, унинг 10 фоизини ходимлар ва уларнинг яқин оила аъзоларига йўлланмаларга йўналтириш ҳақида қарор қабул қилинди.\nБошланғич ташкилотларда сайлаб қўйиладиган касаба уюшмаси органлари\n“Бошланғич ташкилот” атамаси умумий атама бўлиб, бошланғич ташкилотларда касаба уюшмаси фаолияти унинг сайлаб қўйиладиган органлари орқали амалга оширилади.\nЖумладан, касаба уюшмаси аъзолари сони 15 нафар ва ундан ортиқ бўлган бошланғич ташкилотларда 5 йил муддатга касаба уюшма қўмитаси, тафтиш комиссияси (ўз мустақил бюджетига эга бўлган бошланғич ташкилотларда) сайланади.\nУларнинг вазифалари, ваколатлари ва ҳуқуқлари тармоқ касаба уюшмаси Устави, “Бошланғич ташкилотлар тўғрисида намунавий Низом” билан белгиланади. Қўмита йиғилишлари одатда ҳар чоракда камида бир маротаба ўтказилади.\nКасаба уюшмаси Республика кенгаши раёсатининг қарорига мувофиқ, йирик (аъзолар сони 1000 кишидан ортиқ) бошланғич ташкилотларда қўмита раёсатлари ҳам сайланиши мумкин. Бундай ҳолда раёсатнинг вазифалари, ваколатларини касаба уюшма қўмитаси белгилаб беради. Қўмита раёсати сайланган йирик бошланғич ташкилотларда қўмита йиғилишлари заруратга қараб, лекин йилига камида бир маротаба, раёсат йиғилишлари эса ҳар чоракда камида бир маротаба ўтказилади.\nБошланғич ташкилотларнинг касаба уюшма қўмиталари ўз фалолиятлари йўналишларидан, бошланғич ташкилот олдида турган вазифалардан, шунингдек, корхона, ташкилот, муассасанинг фаолияти хусусиятларидан келиб чиққан ҳолда ўз комиссияларини сайлашлари (шакллантиришлари) мумкин. Комиссияларни шакллантириш қўмита йиғилишида амалга оширилади.\nКорхона, ташкилот, муассасанинг тузилмасидан келиб чиққан ҳолда, бошланғич ташкилот касаба уюшма қўмитасининг қарори билан, касаба уюшмаси цех қўмиталари сайланиши мумкин. Уставларга мувофиқ мазкур масала бошланғич ташкилот томонидан мустақил равишда ҳал этилади.\nБошланғич касаба уюшмаси ташкилоти тузилмаси\n(аъзолар сони 15 кишидан ортиқ бўлган ҳолларда)\nАмалиётда, айрим ҳолларда, бошланғич ташкилот касаба уюшма қўмитасининг йиғилишида тафтиш комиссияси ҳисоботини эшитиш, тафтиш комиссиясига қўмита томонидан топшириқлар берилиши ҳолатлари учраб туради. Бундай ҳолатлар амалдаги Уставлар, меъёрий ҳужжатларга зид бўлиб, бошланғич ташкилотнинг касаба уюшма қўмитаси, тафтиш комиссияси ўз фаолияти тўғрисида бошланғич ташкилотнинг умумий йиғилишида ёки конференциясида ҳисобот беришлари лозим.


....КАРВОН ЭСА ЎТАВЕРАДИ » Жиззах вилояти ҳокимлиги расмий ахборот сайти\nЖиззах вилояти ҳокимлиги » Янгиликлар » ....КАРВОН ЭСА ЎТАВЕРАДИ\n....КАРВОН ЭСА ЎТАВЕРАДИ\nХХI аср – ахборот технологиялари асри. Глобаллашув сабаб, дунёнинг у бурчидаги хабар зум ўтмай дунёнинг бу бурчига етиб келмоқда. Танганинг икки томони бўлганидек, бунинг ҳам яхши, ҳам салбий томонлари бор.\nИжобий томони – дунёдан бохабар бўлиб борсангиз, салбий томони – кўп ҳолларда ижтимоий тармоқларда асосланмаган, воқеа-ҳодисаларнинг мазмун-моҳиятини чуқур ўрганмай ёзилган турли хил хабарлар пайдо бўлмоқда.\nАчинарлиси, бу хабарларни ёзиб ижтимоий тармоқларга жойлаштираётганлар шахсий манфаатларини умумманфаатидан юқори қўйишга интилаётган шахслардир, десак янглишмаймиз.\nМисол учун, “Озодлик” радиоси сайтида жорий йил 19 май куни "Зарбдор туманидаги Марказий бозорда кўпгина савдо дўконлари ноқонуний бузилмоқда, уларнинг эгаларига туман ҳокимияти томонидан янги савдо дўконлари қуришга ер берилмаяпти, берилганлари эса таниш-билишлик асосида ажратилмоқда”, деган хабар тарқатилди.\nТуманда бугунги кунда “Обод қишлоқ” Давлат дастури доирасида катта бунёдкорлик ишлари кетаётганини ҳисобга олиб, ушбу хабарга эътибор қаратишга ва баъзи бир мулоҳазаларимизни билдиришни жоиз деб билдик.\nХолис танқидга мамалакатимизда ҳеч қандай эътироз йўқ. Қонуний ҳуқуқлари бузилган фуқаролар ҳам “Халқ қабулхоналари”га, жойларда фаолият олиб бораётган секторларга ёки бошқа мутасадди ташкилотларнинг ишонч телефонларига мурожаат қилишлари мумкин эди-ку.\nАсосланмаган хабар тарқатиш, қонун меъёрлари асосида жавобгарликка тортилишига асос бўлишини яна бир бор эслатиб қўйиш керакдай гуё...\nКелинг, шу хабар сабаб, туманимизда амалга оширилаётган бунёдкорлик ишларига бир назар солиб ўтайлик. Мақсад нима? Мақсад – йиллар давомида йиғилиб қолган муаммоларни бартараф этиб, одамларга замон талаблари асосидаги турмуш шароити, уларнинг яшаш, ишлашлари учун имкониятлар яратишдан иборат.\nАмалга оширилаётган барча кенг кўламли ишлар бир неча мутасадди ёки ҳокимликдаги амалдорларнинг саъй-ҳаракатлари билан эмас, балки олдиндан ишлаб чиқилган, тасдиқланган Давлат дастури асосида амалга оширилаётганини эслатиб ўтмоқчимиз.\nМатбуот нашрларида, жумладан, туман ҳокимлигининг “Зарбдор” газетасида бу борада қабул қилинган қарорлар, режалар ҳақида мунтазам маълумотлар бериб борилмоқда. Қолаверса, истаган вақтда секторларда бўлиб ўтаётган сайёр қабулларда мавжуд муаммолар ҳақида мутасадди ходимларга, жумладан, туман ҳокимига бевосита мурожаат қилиш имкони борку. Фуқароларнинг асосли мурожаатлари эса ҳеч қачон эътиборсиз қолдирилмайди.\nТуман Марказий бозори масаласига келсак. Зарбдор шаҳарчасида туман ҳокимининг жорий йил 14 февралдаги 1190 сонли Қарорига асосан, бозор ҳудудида жуда катта қурилиш ишлари амалга ошириши режалаштирилган. ( Истаган одам истаган пайтда ушбу қарор асосида ишлаб чиқилган лойиҳалар режаси билан танишиши мумкин).\nБу борада босқичма-босқич ишлар амалга оширилмоқда. Бунда эски савдо дўконлари ҳам янги режа асосида икки қаватли замонавий савдо дўкони сифатида қад кўтариши керак.\nКатта режалар асосида амалга оширилаётган жараёнларда катта муаммоларни ҳал қилиш зарурлигини барчамиз биламиз.\nЮртимизда тадбиркорликка кенг йўл очилган. Уларнинг ҳуқуқ ва манфаатлари давлат томонидан ҳимоя қилинмоқда.\nАгар эътироз билдираётган шахслар келиб, керакли ташкилотларга тадбиркорликларини давом эттириш юзасидан бизнес-режаларини тақдим этишса, аминмиз улар ҳар томонлама қўллаб-қувватланади. Бунга шубҳа йўқ.\nБизни ажаблантиргани, узоқ йиллар давомида бозорда “тирикчилик” қилиб келаётган шахслар, тумандаги янгиликларни, бунёдкорлик жараёнларининг кўламини тушунмаётганликларидир.\nАхир замон талаблари асосида қурилаётган бозор авваламбор одамлар манфаатини ўйлаб қилинмоқдаку.\nТакрор бўлсада яна айтиб ўтишга мажбурмиз, Президентимиз таъкидлаганларидек, "Бизнинг муаммоларимизни четдан келиб биров ҳал қилиб бермайди, муносиб турмуш даражасини яратиш учун барчамиз ҳамфикр бўлиб, қўлни қўлга бериб ишлашимиз лозим".\nМуаммоларни ҳал қилиш учун туман мутасаддиларига мурожаат қилиниб, ҳал қилинмаса юқори ташкилотларга мурожжаат қилишларига ҳеч ким тўсқинлик қилгани йўқ-ку.\nЗарбдорликлар танти, бағрикенг, ҳалол, меҳмондўст, меҳнатсевар инсонлардир. Бироқ, “гуруч курмаксиз” бўлмагнидек, афсуски, баъзи бир шахслар тор шахсий манфаатларини кўзлаб, қуруқ дўмбира чалишга уринишаётгани кишини ажаблантиради. Бироқ, нима ҳам дердик. Ахир, халқимиз шундай бир ибора бор “Ит ҳурар, карвон ўтар”.\nБизнинг карвонимизнинг эса борар манзили аниқ, унга етиш йўллари яқин.\nҒулом Ҳамзаев, “Зарбдор”\nгазетаси бош муҳаррири\nЖиззахдаги автомобиль заводи нега тўхтаб қолганди?\nФоторепортаж: Мирзачўл туманининг аҳолиси мамнун


Белоруссия-ўзбек ишбилармонлари кенгаши Тошкентда бўлиб ўтади\n03 Mart 18:00 / Published in Жамият\nИшбилармонлар кенгашининг мажлисини БелССП (Белоруссия савдо-саноат палатаси) раҳбари Владимир Уловович ва Ўзбекистон ССП бошлиғи Адҳам Икромов олиб борадилар. Тадбирнинг фахрий меҳмонлари ҳукуматлараро комиссиянинг ҳамраислари — Белорусия Бош вазирининг ўринбосари Александр Субботин ва Бош вазир ўринбосари — Ўзбекистон инвестициялар ва ташқи савдо вазири Сардор Умурзоқов бўлишади.\nУчрашувда Беларусия томондан 70 дан ортиқ раҳбарлар ва ташкилотлар ва корхоналар вакиллари, шу жумладан машинасозлик флагманлари, озиқ-овқат ва фармацевтика саноатининг етакчи корхоналари, логистика ва суғурта компаниялари, илмий-амалий институтлар, ўқув муассасалари иштирок этади.\nТадбирда Белоруссия-Ўзбекистон савдо-иқтисодий ҳамкорлигининг истиқболли йуналишлари, ишбилармон доиралар ўртасидаги ўзаро таъсир самарадорлигини ошириш имкониятлари кўриб чиқилиши режалаштирилган. “Белорусия иштирокчилари ўзбек компанияларининг қишлоқ хўжалиги ва озиқ-овқат саноати соҳасидаги лойиҳалари, Ўзбекистон электротехника корхоналари ассоциацияси ва ўзбек IT-парки фаолияти билан танишадилар. Ўзбекистон бизнес вакилларига Белоруссиянинг энг йирик биоиндустрия лойиҳаси — Беларус миллий биотехнологик корпорацияси тақдимоти тақдим этилади”, — дейилади палатада.\nШунингдек, БелССП ва Ўзбекистон Савдо-саноат палатаси 2021-2022 йилларда Белорусия-Ўзбекистон ишбилармонлик кенгашини тузиш тўғрисидаги битим қоидаларини амалга ошириш бўйича ҳаракатлар режасини имзолаши режалаштирилган.\nУчрашув якунида Белоруссия ва Ўзбекистон компаниялари вакиллари икки томонлама музокаралар ўтказадилар.\nTagged under: БЕЛОРУССИЯ-ЎЗБЕК, ИШБИЛАРМОНЛАР КЕНГАШИ, ЙИҒИЛИШ, ТОШКЕНТ


Исроил Ғазода ер усти ҳарбий амалиётларини бошлаганини билдирди\n24 январ 2021, Тошкент вақти: 08:08\nИсроил ҳарбийлари 17 июлда Ғазо минтақасида ХАМАС ракета ҳужумларига барҳам бериш мақсадида ер усти амалиётини бошлаганини эълон қилди.\nИсроил ҳарбий раҳбарияти амалиётдан мақсад “ХАМАСнинг террорчилик структурасига жиддий зарба бериш” эканини билдирмоқда. БМТ Бош котиби Бан Ки Мун Исроилни амалиёт пайтида тинч фуқаролар ҳимоясини таъминлашга чақирди.\nХАМАС ер усти амалиёти Исроил учун “қимматга тушишиш” ва ўч олиниши ҳақида баёнот берди.\nИсроил ва ХАМАС ўртасида 10 кундан бери давом этаётган ракета отишмаларида 220 фаластинлик ва бир яҳудий ҳалок бўлган.


Қандай бемаънилик?! – Путин Собиқ Иттифоқ уруш бошлагани ҳақидаги айбловларга жавоб берди | Qalampir.uz\nҚандай бемаънилик?! – Путин Собиқ Иттифоқ уруш бошлагани ҳақидаги айбловларга жавоб берди\nОлам\t08 Май 16:00 16889\nСобиқ Иттифоқни Иккинчи Жаҳон урушига тайёргарлик кўриш ва бошлашга айблаш бемаъниликдир. Россия урушни бошлаш учун айбдорлик ҳиссини туймайди. Бу ҳақда Россия Президенти Владимир Путин маълум қилди.\n“Қирқ биринчи йилнинг 22 июнида кимга ким ҳужум қилди?! Биз Германияга ҳужум қилдикми ёки Германия бизга ҳужум қилдими? Қандай бемаънилик?!“, дейди Путин.\nПрезидент, шунингдек, Россия Иккинчи Жаҳон урушида айбдорлик ҳисси туймаслигини ва тарихни қайта ёзишга уриниш учун баҳона йўқлигини таъкидлади.\nРоссия ҳукумати бир неча Европа мамлакатларининг тарихни, хусусан, Иккинчи Жаҳон уруши воқеаларини қайта ёзишни исташини бир неча бор таъкидлаган. Январь ойида Польша Сейм резолюцияни қабул қилди. Унда Совет Иттифоқининг Иккинчи Жаҳон уруши бошланганлиги учун жавобгарлигини Германиянинг жавобгарлигига тенглаштирди.\nДавлат Думаси ушбу қарорни “коллектив аҳмоқлик“ деб атади ва Президент Владимир Путин Россия тарихни бузиш учун ҳар қандай уринишларни фош этишини ва ҳеч кимни номини мамлакатнинг қаҳрамонлик йилларини ўчиришига йўл қўймаслигини таъкидлади.\nВладимир Путин Иккинчи Жаҳон уруши Собиқ Иттифоқ\n25 Май 16:12 43931\n26 Май 14:40 41210\n25 Май 23:18 38746\n26 Май 09:01 28216\n27 Май 20:39 27477


Шу боис истиқлолимизнинг дастлабки кунларида – 1991 йил 6 сентябрда Ўзбекистон Республикаси Мудофаа ишлари вазирлиги ташкил этилди. 1992 йил 14 январь куни эса мустақил давлатимиз тарихида яна бир муҳим қадам қўйилди. Шу куни мамлакатимиз ҳудудидаги барча ҳарбий қисм ва бўлинмаларни Ўзбекистон юрисдикциясига ўтказиш тўғрисида қарор қабул қилинди.\nҚуролли Кучларнинг мамлакат суверенитети ва ҳудудий яхлитлигини сақлаш, халқимизнинг тинчлиги ҳамда бунёдкорлик меҳнатини ҳимоялаш, ёш авлодни ватанпарварлик руҳида тарбиялашдаги аҳамиятини инобатга олиб ҳамда мамлакатимиз ҳудудидаги ҳарбий қисм ва бўлинмаларнинг давлатимиз тасарруфига ўтказилиши муносабати билан Ўзбекистон Республикасининг 1993 йил 29 декабрда қабул қилинган қонунига биноан 14 январь Ўзбекистонда Ватан ҳимоячилари куни деб эълон қилинди.\nЎтган йиллар мобайнида юртимизда давр талаби ва жаҳон андозаларига жавоб берадиган Қуролли Кучларни барпо этиш, мамлакатимиз мустақиллиги, хавфсизлиги ва ҳудудий яхлитлигини таъминлаш, барқарор ва изчил демократик тараққиётимизнинг ишончли кафолати бўлган миллий армиямизни шакллантириш йўлида кенг кўламли ишлар амалга оширилди.\nАввало, ҳарбий соҳа ислоҳотлари билан боғлиқ стратегик мақсадларга эришишнинг муҳим ҳуқуқий пойдевори бунёд этилди. Мамлакатимиз Конституциясининг 52-моддасида “Ўзбекистон Республикасини ҳимоя қилиш — Ўзбекистон Республикаси ҳар бир фуқаросининг бурчи” эканлиги алоҳида белгилаб қўйилди. Асосий қомусимизда, шунингдек, Ўзбекистон Қуролли Кучларининг ҳуқуқий мақоми ҳам аниқ белгилаб берилган бўлиб, унга кўра Қуролли Кучлар Ўзбекистон суверенитети ва ҳудудий яхлитлиги, республикамиз аҳолисининг осуда ҳаёти ва хавфсизлигини таъминлаш мақсадида ташкил этилиши қайд этилди. Шунингдек, “Мудофаа тўғрисида”, “Умумий ҳарбий мажбурият ва ҳарбий хизмат тўғрисида”ги қонунлар Қуролли Кучларимиз ташкилий асосларини ўзида мужассам этди.\nҚуролли Кучларимизни ислоҳ қилиш бўйича ўз вақтида қабул қилинган дастурга мувофиқ амалга оширилган кенг кўламли ишлар замонавий талабларга жавоб берадиган миллий армиямизни шакллантириш ва бошқаришнинг сифат жиҳатдан мутлақо янги тизимига ўтиш борасида муҳим қадам бўлди. Қисқа вақт ичида ҳарбий округлар, чегара ҳудудлари ва махсус операцияларга ихтисослаштирилган қисмлар тузилди. Миллий армиямизни босқичма-босқич ва тизимли равишда шакллантиришда, аввало, хавфсизлигимизга қарши қаратилган жиддий таҳдид ва хатарлар, айниқса, халқаро терроризм, экстремизм, наркоагрессия, оммавий қирғин қуролларининг тарқалиши каби бало-қазолар ҳисобга олинди.\nҚуролли Кучларимиз ва уларнинг асосий жанговар бўлинмаларининг принципиал жиҳатдан янги ташкилий-таркибий тузилмаси жорий этилди, бошқарув ва тузилмаларнинг бир-бирини такрорлайдиган, кам самарали бўғинлари тугатилди. Бу эса, ўз навбатида, мазкур бошқарув ва тузилмаларнинг ҳаракатчанлиги, тезкорлиги ва жанговар қобилиятини ошириш имконини берди.\nМамлакатимиз ҳудудига суқилиб кирадиган ҳар қандай тажовузкор босқинчига қарши қатъий зарба беришга қодир бўлган Махсус операцияларни амалга оширадиган кучлар, Террорчиликка қарши курашиш корпуси бўлинмалари ва бошқа замонавий жанговар бўлинмалар ташкил этилди ва уларнинг фаолиятини кучайтириш давом эттирилмоқда. Бугун Армияда хизмат қилишнинг нуфузи баланд. Йигитларимиз учун ҳарбий соҳада хизмат қилиш, нафақат фахрли бурч, балки юксак шон-шарафга айланди.. Барча ота-оналар ўз фарзандлари вояга етгач, унинг Қуролли Кучларимиз сафларида хизмат қилишини ният қилишади. Чунки замонавий жанговар техник қуролларни мукаммал эгаллаган йигитларимиз миллатнинг, юртнинг ифтихори бўлишаётганини ҳаммамиз кўриб турибмиз.\nЎзбекистон Республикаси Президенти томонидан биринчи марта мамлакатимиз парламенти – Олий Мажлисга тақдим этилган Мурожаатномада мудофаа ва хавфсизлик масаласига алоҳида эътибор қаратилди. Президентимиз жаҳонда кескин иқтисодий рақобат, ахборот хуружлари, террористик таҳдидлар тобора кучайиб бораётганлиги. Дунёнинг турли жойларида, айниқса, Яқин Шарқ минтақасида қонли тўқнашув ва низолар давом этаётгани, бундай нотинч кескинлик ўчоқлари камайиш ўрнига кўпайиб бораётганлиги таъкидлаб, ана шундай таҳликали вазиятни ҳисобга олган ҳолда, биз юртимизда тинчлик-осойишталикни мустаҳкамлаш, турли хавф-хатарларга қарши курашиш бўйича фаолиятимизни ҳар томонлама кучайтиришимиз шартлиги – замон талаби эканлигини айтиб ўтдилар.\nШу ўринда яна бир муҳим масала – мамлакатимиз мудофаа тизимининг ташкилий тузилмаси, унинг ҳарбий-жанговар ҳолати, аскар ва офицерларнинг маънавий ва руҳий тайёргарлик даражаси бугунги тез ўзгараётган давр талабларидан келиб чиқиб ислоҳ қилинишини қайд этиш лозим.\nМамлакатимизда қабул қилинган Ҳаракатлар стратегиясига мувофиқ, ўтган қисқа даврда миллий армиямизни ислоҳ қилиш бўйича аниқ чора-тадбирлар қабул қилиниб, Қуролли Кучларимиз қиёфасини тубдан ўзгартириш жараёни бошланди. Ҳарбий соҳадаги ислоҳотларнинг самарасини оширишда янгидан қабул қилинаётган Мудофаа доктринаси муҳим роль ўйнайди. Ушбу доктрина Ўзбекистон ташқи сиёсатининг очиқлик тамойилини, яқин қўшнилар билан дўстона ва амалий муносабатларни ривожлантиришни ифода этади. Унда давлатимиз мустақиллиги ва суверенитетини мустаҳкамлаш устувор вазифа сифатида аниқ белгилаб қўйилган. Мамлакатимиз геостратегик жойлашувининг ўзига хослиги, шунингдек, минтақада вужудга келаётган ҳарбий-сиёсий ҳолатни ҳисобга олган ҳолда, Қуролли Кучлар бирлашмаларининг вазифа ва тузилмалари қайта кўриб чиқилди. Миллий гвардия барпо этилди, армияни янги қурол-аслаҳа ва замонавий ҳарбий техника билан таъминлаш бўйича комплекс чора-тадбирлар амалга оширилмоқда. Мудофаа саноати бўйича давлат қўмитаси тузилди. Ҳарбий кадрлар тайёрлаш соҳасида олиб борилаётган тизимли ўзгаришлар асосида Қуролли Кучлар академиясининг фаолияти тубдан қайта ташкил этилди.\nҲарбий хизматчилар, уларнинг оилалари ва фахрийларни ижтимоий ҳимоя қилиш бўйича салмоқли ишлар амалга оширилмоқда. Жумладан, 2017 йилда ҳарбий хизматчилар учун 56 та кўпқаватли уй барпо этилди ва бу ишлар келгуси йилда янада катта ҳажмда давом эттирилиши таъкидланди.\nҚуролли Кучларни замонавий қурол-аслаҳа ва ҳарбий техникалар билан таъминлаш учун Мудофаа-саноат комплексини шакллантириш ва ривожлантириш давлат дастурини қабул қилиш вазифаси белгиланди. Ушбу дастур давлатимизнинг мудофаа қобилиятини мустаҳкамлаш, армиямизнинг жанговар қудрати ва салоҳиятини янада оширишга хизмат қилади.\nМиллий армиямизни барпо этиш жараёнлари Ўзбекистоннинг ўз мустақиллигини қўлга киритиш тарихи билан узвий боғлиқдир. Шу маънода, 14 январь санасини фақат ҳарбий хизматчилар эмас, умумхалқ байрами сифатида қабул қилишимиз, уни энг улуғ, энг азиз айёмлардан бири сифатида юксак даражада нишонлаётганимиз бежиз эмас.\nВатан туйғуси, Ватан ҳимояси тушунчаси шундай азиз ва улуғ неъматки, ҳаёт йўлларида, оғир ва машаққатли синовларда бизга ҳамиша куч-қувват бахш этиб, мардлик ва жасоратга даъват этади. Она ватанимиз Ўзбекистонимизни кўз қорачиғидек асраш, унинг шаъну шарафини ҳимоя қилиш ҳар биримизнинг муқаддас бурчимиздир.\nКўришлар сони: 7139


Андрей Кубатин ўлимидан сўнг Халқаро Туркий Академия олтин медалига сазовор бўлди\n27 октябр 2021, Тошкент вақти: 02:58\nХалқаро Туркий Академия президенти Дарҳон Ҳидирали Андрей Кубатиннинг беваси Феруза Жуманиёзовага олтин медални топширди. Дарҳон Ҳидирали Фейсбук саҳифасидан олинган сурат.\nЎзбекистонлик таниқли турколог олим, Андрей Кубатин ўлимидан сўнг Халқаро Туркий Академия (TWESCO) олтин медали билан тақдирланди. Академия президенти, қозоғистонлик олим Дарҳон Ҳидирали бу ҳақда Фейсбукдаги саҳифасида маълум қилди.\nДарҳон Ҳидирали олтин медални Ўзбекистон Фанлар Академияси Миллий археология марказида Андрей Кубатиннинг беваси Феруза Жуманиёзовага топширди.\nАндрей Кубатин 2020 йилнинг 29 октябрь куни коронавирус оқибатларидан 36 ёшида вафот этган эди.\nТошкент давлат шарқшунослик институтининг катта ўқитувчиси бўлиб ишлаган Андрей Кубатин 2017 йил декабрида давлатга хиёнатда айбланиб, 11 йилга маҳкум этилган.\nХалқаро ташкилотлар ва илмий жамоатчиликнинг чақириқлари ортидан Кубатин 2019 йил сентябрида Тошкентдаги маҳкама залидан озод этилди ва бутунлай оқланди.


Ўқинг аъло, бўлинг доно! - Уч илдиз\nБолалигимда ўн йил мактабимизда катта ҳарфлар билан ёзиб қўйилган «Ўқинг аъло,\nбўлинг доно!» деган ҳикматни қалбимга жойлаб улайганман, дейди Дониш домла. Бу ҳикмат муаллифи аслида буюк аждодимиз — ҳадис илмининг султони Абу Абдуллоҳ Муҳаммад ибн Исмоил ал-Бухорий эканлигини англаб етгач китоб ўқиш қанчалик улуғ фазилат эканлигини теранроқ ҳис этдим. Ўқиш, илм олишнинг ҳаётбахш фазилатлари ҳақида қуйидаги мақолада жуда таъсирли фикрлар баён этилибди. Ҳар куни камида бир соат китоб ўқиш тавсия этилган мақолани мутолаа қилиб ўзига тегишли хулосалар чиқарганлар мудом дармонда, вақтини беҳуда ўтказганлар армонда…\nУзоқ йиллардан бири комил устозлар шогирдларга ҳаёт ҳикматларини улашиб келадилар. Вақти вақти билан ўша маъно дурларини ўзаро ёдга олиб турсак, фойдадан холи бўлмайди. Бизга устозлардан қолган насиҳатлардан бири, балки энг муҳими, умрни ғанимат билиш, вақтдан унумли фойдаланишдир.\nАллоҳ таоло Қуръони каримда инсонга бериладиган умр ҳақида шундай дейди:\n(سورة الفاطر الاية-37)\nяъни: “Ахир, Биз сизларга эслатма оладиган киши эслатма олгудек узун умр бермаганмидик?!” (Фотир сураси, 37-оят. Оятлар таржимаси Шайх Абдулазиз Мансурники).\nДемак, Аллоҳ таоло бандаларига тўғри йўлни топиши, абадий саодатга эришиши учун етарли бўладиган умр беради, лекин банда уни бекорчи ишларга сарфлаб қўяди.\nПайғамбаримиз саллаллоҳу алайҳи ва саллам ҳадиси шарифларида:\nأعْذَرَ الله إِلَى امْرِئٍ أَخَّرَ أجَلَهُ حَتَّى بَلَغَ سِتِّينَ سَنَةً\nяъни: “Аллоҳ, ажалини олтмиш ёшигача кечиктирган кишига, узр қолдирмади” (Имом Бухорий Абу Ҳурайрадан ривоят қилган).\nҲадиси шарифнинг маъноси, Аллоҳ таоло бандаларига, эй Раббим, агар умримни узайтирсанг сен айтган буйруқларни қилардим, деб узр айтишига имкон қолдирмади. Олтмиш йил умр кўрган киши, энди тавба тазарру ва таотга юзланиши лозим. Ҳадиси шарифда олтмиш ёш айтилгани, бу ёшда қувват кетиб, қариликка юз тутади, эллик, қирқ ёшга кирган кишилар ҳам умрларини шунча муддат тавба қилишга имкон деб билишлари керак.\nКунларнинг бирида Пайғамбаримиз саллаллоҳу алайҳи ва саллам таҳорат қилаётган Саъд ибн Абу Ваққоснинг ёнидан ўтиб қолдилар ва: “Бу нима исроф?!” – дедилар. У киши: “Таҳоратда ҳам исроф бўладими?” – деб сўраганида Пайғамбаримиз саллаллоҳу алайҳи ва саллам: “Ҳа, оқар дарёнинг ёнида бўлсанг ҳам”, – деб жавоб қилдилар (Имом Ибн Можа Абдуллоҳ ибн Амр ибн Ос р.а.дан ривоят қилган). Ҳақли савол туғилади, сувни исроф қилиш макруҳ экан, умрни исроф қилишнинг ҳукми нима бўлади?! Унинг ҳукми абадий бахт саодатдан ажралишдир. Халқимизда: “Охирги пушаймон ўзингга душман”, деган мақол бор. Умрнинг исрофи қаттиқ пушаймонлик билан тугайди.\nУламоларимиз инсон умрини учга бўладилар: бир қисми ибодатга, бир қисми тирикчиликка, яна бир қисми дам олиш, еб-ичиш ва ҳаказолар. Мана шу энг мўътадил тақсим ҳисобланади. Бу нисбатни ҳар ким ўз имкониятига қараб ўзгартириши мумкин. Энди ўзимизга савол бериб кўрамиз: “Биз кунимизнинг учдан бири, аниқроғи саккиз соатини ибодатга, илм-маърифатга ва савобли ишларга сарфладикми, ёки кунимизни соатлаб қўл телефонимиздаги ёхуд телевизордаги баъзи беҳуда нарсаларни кўриб ўтказдикми, ёки на дунёга, на охиратга фойдаси бўлмаган ишлар билан кунни кеч қилдикми?”\nУмрнинг охирига келганда пушаймон бўлмаслик учун бизга қисқа пайтда кўп фойда, натижа берадиган амаллар керак бўлади. Булар нималар? 1. Авваломбор, фарз ибодатларни ихлос билан ўз вақтида бажариш. Фарзлардан кўра савобли амаллар бўлмайди, чунки фарзлар айнан Аллоҳ таолонинг буйруқларидир. Албатта, тўлдирувчи сифатида суннат амалларга ҳам риоя қилиб борилади.\nБарча ишларда ниятни тўғрилаш. Яхши ният билан дунё амали бўлиб кўринган ишлар ҳам савобли ишларга айланади. Масалан, савоб умидида, оила-аҳли учун ҳаракат қилиш, йўлдаги одамларга халақит бераётган нарсани олиб ташлаш ҳам ибодатдир.\nИнсон вафотидан кейин ҳам савоб бориб турадиган садақаи жориялар қилиши (кўпчилик узоқ йиллар фойдаланадиган йўл, кўприк, мактаб-мадраса бино қилиш ва шунга ўхшаш ишлар), фойдали (хоҳ дунёвий, хоҳ диний) илм қолдириш, китоб ёзиш ва солиҳ фарзандлар тарбиялаш.\nШу ўринда урғу бериш керак бўлган муҳим нуқта мусулмон киши доимий равишда тасбеҳ, таҳлил, истиғфор ва салавотлар айтиб юришга одатланиши керак. Зеро, Аллоҳ таоло Қуръони каримда:\n(سورة الرعد الاية-28 )\nяъни: “Огоҳ бўлингизки, Аллоҳни зикр этиш билан қалблар ором олур (ва таскин топур)”, – деб марҳамат қилади. (Раъд сураси, 28-оят).\nإني لأستغفر الله وأتوب إليه في اليوم مائة مرة\n(رواه الامام إبن ماجه)\nяъни: “Мен бир кунда Аллоҳ таолога юз марта истиғфор айтаман ва тавба қиламан”, – дедилар (Имом Ибн Можа Абу Ҳурайрадан ривоят қилган).\nЗикру тасбеҳлар тилга осон, ҳар қандай ҳолатларда (юрганда ҳам, ўтирганда ҳам, ҳатто куни бўйи ҳам айтиб юриб) амал қилинадиган савоб ишдир. Бунга Пайғамбаримиз саллаллоҳу алайҳи ва саллам ҳам ишора қиладилар:\n(رواه الامام البخاري )\nяъни: “Икки калима борки улар тилга осон, тарозуда оғир ва Раҳмонга севимлидир: “Субҳаналлоҳил аъзим” ҳамда “Субҳаналлоҳи ва биҳамдиҳ”” (Имом Бухорий Абу Ҳурайрадан ривоят қилган).\nДемак, ҳар куни ўзимизни тергаб, бекор ўтказаётган вақтларимизни камайтириб, дунё ва охиратимиз учун фойдали бўлган соатларимизни кўпайтириш пайида бўлишимиз керак. Ҳар куни камида бир соат китоб (хоҳ мутахассислигимиз бўйича, хоҳ динимизни ўрганишга) ўқишга ажратсак ҳам йиллар давомида яхши натижага эришамиз. Зеро, дона халқимиз: “Тома-тома кўл бўлур”, – дейди.\nЎМИ Фатво бўлими ходими\nНишонга урилган гаплар: “Китоб – жонсиз қоғозлар йиғиндиси эмас. Балки у саҳифаларда яшайдиган ақллардир”\nҚуйида келтириладиган фикрлар ижтимоий тармоқлардаги турли саҳифалардан олиб таржима қилинган. Бундан ташқари саҳобаи киромлар, улуғ олимлар, Яқин Шарқ, Осиё, Европа ва Америка мутафаккирларининг бир қатор фикрлари ҳам берилган.\nГапиришдан кўра кўпроқ эшитишимиз учун Аллоҳ таоло бизга иккита қулоқ ва битта тил берди.\nКитоб – жонсиз қоғозлар йиғиндиси эмас. Балки у саҳифаларда яшайдиган ақллардир.\nҲадялар фақат беришдан иборат эмас. Балки бермасликдан ҳам иборат бўлади. Одамларнинг сирларини беркитиш, уни бировга айтмаслик, тилни тийиб, у билан бошқаларга озор бермаслик ҳам ҳадядир. Ҳадя бўлганда ҳам энг қимматбаҳо ҳадялардандир.\nОдамлар кенгчилик пайтида бир хилдирлар. Машаққатли лаҳзаларда уларнинг асл табиатлари намоён бўлади.\nИбн Халдун раҳимаҳуллоҳ\nАгар сени яхши кўрадиган оиланг, бир нечта вафодор дўстларинг, дастурхонда таоминг, бошинг тепасида шифтинг бўлса, сен ўзинг тасаввур қилганингдан ҳам бойроқ экансан.\nЕнгилтак ўспирин вақт ўтиши билан босилиб қолади.\nЛекин аҳмоқнинг аҳмоқлиги давом этаверади.\nАгар ўзингни билмаганга олишни ўргансанг, ҳаётдаги муаммоларнинг ярмини енгиб ўтибсан.\nАгар инсонни яхши кўрган нарсасидан маҳрум қилиб, ёқтирмаган нарсасига мажбур қилинса, ўша инсоннинг асл табиати, ҳақиқати зоҳир бўлади.\nОдамларнинг ақли етукроғи ва дили покроғи инсонларга, уларнинг ақлларининг риоясини қилиб гапирувчи кишидир.\nОдамлар бахтсизлигининг ярми ўзларида бўлмаган нарсани бор қилиб кўрсатишга уринишларидан келиб чиқади.\nМуваффақият тўғри қарорлардан келиб чиқади.\nТўғри қарорлар тажриба, малакадан келиб чиқади.\nТажриба, малака эса муваффақиятсиз уриниш, муваффақиятсиз тажрибалардан келиб чиқади.\nБаландроқ бино қуриш учун унинг пойдеворини чуқурроқ кавлашинг керак.\nБаъзида сенга нисбатан ҳасад насиҳат кўринишида келади.\nNext story Ўқитасизми ё кўчирмакашликка ўргатасизми?\nPrevious story Конституциямизга пайваста диний маърифат


Никола Валентич: “Қўқон-1912” ҳали ўз сўзини айтади\n18 март, 2018, 09:00\n2016 йилда “Қўқон-1912” жамоасида тўп сурган Никола Валентич ҳимоядаги ишончли ўйинлари орқали мухлисларда яхши таассурот қолдирган эди. Қўқонликлар матбуот хизмати сербиялик футболчи билан қисқача суҳбатлашишга муваффақ бўлди.\n- Салом, Никола гаплашмаганимизга ҳам анча бўлди. Ҳозир нима билан бандсиз, қайси жамоада ўйнаяпсиз?\n- Ҳозир уйдаман, ҳеч бир жамоада ўнаётганим йўқ.\n- Демак, бўш вақтингиз кўп ва собиқ жамоангиз “Қўқон-1912” клуби натижаларини кузатиб боришга фурсат топяпсиз.\n- Ҳа, “Қўқон-1912”га бефарқ эмасман. Жамоага бўлган меҳрим бўлакча. У ерда қисқа фурсат тўп сурган бўлсам-да, ёрқин дамларни ўтказганман. Шунинг учун имкон топдим дегунча “Қўқон-1912” жамоасига доир хабарларни ўқишга ҳаракат қиламан. Уларнинг натижаларини билиб бораман.\n- Бу йилдан эътиборан “Қўқон-1912” сафида яна икки нафар сербиялик футболчилар - Марко Милич ва Милан Спремолар тўп сура бошлашди. Мазкур ўйинчиларни танийсизми?\n- Ҳар икки футболчини ҳам яхши танийман. Марко ҳам Милан ҳам анча тажрибали ўйинчилар сарасига киради. Улар “Қўқон-1912”га ёрдам бера олишларига ишонаман.\n- Жорий мавсумда янгича форматда ўтаётган Суперлига баҳслари ҳақида эшитган бўлсангиз керак. “Қўқон-1912” жамоаси мавсум стартидаги учта ўйинни сафарда ўтказди ва уларнинг иккитасида мағлубиятга учради.\n- Суперлига ҳақида эшитдим. У ерда 12 жамоа иштирок этаётганидан ҳам хабарим бор. Қўқонликлар мавсумни яхши бошлай олишмаганини ҳам биламан. Лекин ҳали ҳаммаси олдинда деб ўйлайман. Нўъмон Ҳасанов кучли мутахассис у жамоа ўйинини кучайтира олади. Унинг жамоаси олдинга қараб кетмоқда. “Қўқон-1912” ҳали ўз сўзини айтади.\n- Яна бир ҳамюртингиз Дарко Гожкович ушбу мавсумда ҳам Қўқонда ўйнамоқда. У билан гаплашиб турибсизми? Унинг жамоа ҳақидаги фикрлари қандай?\n- Дарко билан тез-тез гаплашиб турамиз. У Қўқонда бахтиёр эканлигини “Қўқон-1912” жамоаси олдига юқори мақсад қўйилагани айтди.\n- Қўқонлик мухлислар борасидаги фикрларингиз...\n- Қўқонлик футбол ихлосмандлари ҳақида кўп гапириш мумкин. Улар жамоани жуда яхши кўришади. Ҳар доим “Қўқон-1912”ни қўллаб-қувватлаб туришади. Уларга ҳар қанча миннатдорчилик изҳор этсак ҳам кам.


Меҳнат муҳожирларининг бармоқ изларини рўйхатдан ўтказиш Россияда амалга оширилади\n01 Iyul 16:45 / Published in Жамият\nРоссияда қабул қилинган янги қонунга кўра, меҳнат муҳожирлари бармоқ излари, фотосуратлар ва кейинчалик биометрик идентификацсиядан ўтишлари керак.\nЧет эл фуқаролари, агар улар Россия Федерациясининг ҳудудига визасиз режимда етиб келишса ва мамлакатда узоқ вақт, шу жумладан иш билан боғлиқ бўлса, тиббий кўрикдан ўтадилар.\nИлгари айрим тоифадаги чет элликлар бармоқ изларини рўйхатдан ўтказмасдан ва тиббий кўрикдан ўтмасдан Россия Федерациясида узоқ вақт қолишлари мумкин эди. Ушбу тоифаларга Европа Иттифоқига аъзо давлатларнинг фуқаролари кирган, улардан 2020 йил 1 март ҳолатига Россияда 2,5 миллионга яқин киши бўлган.\nҚонунга мувофиқ, Россия Федерациясига виза талаб қилмайдиган тартибда келган ва календар йил давомида мамлакатда жами 90 кундан ортиқ бўлган чет эл фуқаролари бармоқ изларини рўйхатдан ўтказиш, суратга олиш ва кейинчалик биометрик идентификациядан ўтказилиши шарт, шунингдек тиббий кўрик.\nМеҳнат муҳожирлари ушбу протседураларни Россия Федерациясига кирган кундан бошлаб 30 календар кун ичида, шу жумладан патент олиш учун ариза бериш ёки ишлашга рухсат олиш пайтида амалга оширишлари шарт. Шунингдек, меҳнат муҳожирлари 30 кун ичида тиббий муассасаларда ОИВ инфекцияси, атрофдагилар учун хавф туғдирадиган юқумли касалликлар ва гиёҳвандликнинг ёъқлигини тасдиқловчи текширувдан ўтишлари керак. Агар ушбу талабларга ёъл қўйилмаса, бундай мигрантларнинг Россия Федерациясида бўлиш муддати қисқартирилади. Гиёҳвандлик ва ОИВ инфексияси ташхиси қўйилган мигрантларга нисбатан, уларнинг Россияда бўлишининг исталмаганлиги тўғрисида қарор қабул қилиниши мумкин.\nРоссия Федерациясига 90 кунлик муддат ичида иш топиш учун мақсадсиз келган чет элликлар, шунингдек, «киришдан бошлаб 90 календар кун ичида мажбурий давлат бармоқ излари рўйхатдан ўтказилиши ва суратга олиниши» керак. Уларга тегишли ҳужжат берилади.\nҚонунга мувофиқ, «меҳнат муҳожирининг вақтинча бўлиш муддати меҳнат шартномаси ёки меҳнат муҳожири томонидан иш берувчи (иш) хизматининг буюртмачиси билан тузган меҳнат шартномаси ёки фуқаролик шартномаси муддати билан белгиланади, унинг амал қилиш муддати давомида узайтирилади. амал қилиш муддати.» Белгиланмаган муддатга меҳнат шартномасини тузишда мигрантнинг яшаш муддати у Россияга кирган кундан бошлаб бир йилгача узайтирилади. Чет эл фуқаросининг рус тилида она тилида сўзлашувчи деб тан олинган Россияда вақтинча бўлиш муддати у рус тилида она тили сифатида танилган кундан бошлаб 90 кунга узайтирилади.\nTagged under: бармоқ изларини рўйхатдан ўтказиш, МЕҲНАТ МУҲОЖИРЛАРИ, РОССИЯ, ЧЕТ ЭЛ ФУҚАРОЛАРИ\nРоссия меҳнат муҳожирларининг киришига рухсат бермоқда


Шукур Холмирзаев. Биз кеч қолиб юрамиз (ҳикоя) | www.ziyouz.uz\nБош саҳифа Ўзбек насри онлайн антологиясиШукур Холмирзаев (1940-2005)Шукур Холмирзаев. Биз кеч қолиб юрамиз (ҳикоя)\n— Битта чой… Кейин бизга халақит берманг! — деди.\n— Хўп, ака. — Бердиёр ўтирди, тош зина бошида қолган шофёрига ўқрайиб қўйиб, акасига юзланди: — Яхшимисиз, ака? Бу ёқларгаям қидириб чиққан экансиз-да? Янгаям яхшими, жиянларим-чи? Иш билан бўлиб боролмадим ҳам… Кампания маҳали десангиз…\n— А? Ака… бир гап бўлдими?\n— Ака, энди…\n— Шарманда қилиб юрган экансан-ку, мени! Аканинг номи билан иш кўришни сен тирмизакка ким ўргатди? Нимага заготконторанинг машинасини раиси минмайди-ю, сен минасан? Қаердан чиққан қилиқ бу!.. Нимага ичасан, а? Нима ғаминг бор! Боланг оч қолдими? Хотининг ташлаб кетдими? Аканг ўлдими? Нимага ичасан? Нима беради ичкилик сенга?.. Ичиб олиб ҳамма нарсани унутгинг келадими? Ишниям, топшириқниям, оиланиям, а? Ўрганиб қолдингми? Мундан кўра бир чилвирни олиб, ўзингни осмайсанми! Ҳар ҳолда, одамлар, номусли экан, дейди. Ўзим ҳам сезиб юрар эдим-а! Лекин сен, қоранг ўчкур, муғамбирлик қилар эдинг… Йўқ! Мен сени бу аҳволда қолдирмайман. Сен акангни билмабсан! Менга ука керак эмас, ор-номус керак! Ўн минг одамга бош қилиб қўйибди мени давлат, биласанми, шуни! Мен сени, ибрат бўлсин учун, эшакка чаппа миндираман, ҳали…\n—Охирги марта… Ака, ака… Тўхтанг-да, энди! Га-пимни эшитинг-да, ваъда беряпман-ку!\n— Ака, нима қилай? Ўзимни осайми шу ерда? А? Айтинг. Сизнинг гапингиз — гап. Сиз менга ҳам ота, ҳам эна, ҳам акасиз… Айтганингизни қиламан… Биринчи марта… охирги марта, ака…\n— Ҳе, ука… чатоқ бўлди!\n— Э, ука, юргилигим қолмади. У одам менинг пуштипаноҳим эди, мени ёмон сўкди. Зўрға ўтирдим, ука… Менга қара! Акам мени ёмон кўриб қолди! — у ирғиб туриб кетди. — Э, уйинг куйсин, ичкилик! Уйгинанг куйсин! Мен шунга қачон ўргандим ўзи?.. Чатоқ бўлди!\n— Нима «энди?»\n— Ишми? Ҳў-ў! Ишни мен кўрсатаман-да! Мева опкелишми, мен опкеламан. Тухумми? Мен опкеламан. Жунми, мен опкеламан… Мен одамлар билан муомала қилишни биламан. Ўламан саттор деганда ҳам ҳар бало қилиб сотиб оламан! Э, ука! Мен заготовитель бўлиб ишлаётганимга неча йил бўлди? Сен билмайсан. Унда сен йўқ эдинг… бизга ишга ўтмаган эдинг унда… Тўхта, сен қандай бўлиб, нуқул мен билан юрадиган бўлиб қолдинг, а?.. Ҳа, бунгаям ўзим айбдор, ўзим. Юр десам, кетавергансан-да, а? Ҳа… Ахир, кимсан, райкум секретарининг укасиман! Лекин бизнинг раис ҳам одаммас экан, бир оғиз вақтида айтмади-я! Уям қўрққан-да, мендан? Қўрққан… Акасига айтади, чақади, деган, ҳа, ярамас! Охири айтипти-я! Айтгандаям боплаб айтипти! Бўлмасам акам мунча қизишмас эди. Чатоқ бўлди! Ука, у одам менга ака эмас, ота-она ҳам! Шу мени катта қилган, билсанг! Мен унга суянар эдим. Унинг қаттиққўллигини билар эдим. Мени нима жин урди… Энди, айтганингдай, ишда кўрсатаман ўзимни, ишда, мен ўнта заготовителнинг ишини қиламан! Ўнтасининг! Лекин сен… менга қара, сен мен билан яна уч-тўрт кун бирга бўл, хўпми? Кейин сени раисга топшираман! Бўлимни бир обход қилайлик.\n— Боракалло, ақлинг бор сени, Шониёз… Шониёз ука, мен аслида ёмон одам эмасман.\n— Боракалло. Лекин ўзим айбдорман, Шониёз. Мана, уч-тўрт ойдан бери заготконторага бир кило мева берганим йўқ, бир кило жун… Уч юзта тухум нима бўлади, а? Ҳалиям раиснинг бағри кенг экан. Э, мен сенга айтсам, акам ҳали тўғри гапирди, ичкилик ўлсин! Лекин одамлар ҳам ғалати-я? Қаерга борсанг, кўрпача ёзади, дарров қозон осади, гўшт қовуради, арақ тайёр бўлади. Анави беш-олти районга бекор бориб келдик, раис шундан кейин ўчакишган менга. Тўғри-да, нима ҳақим бор ўзи?.. Бўпти! Ишлаймиз, энди ишлаймиз. Бўлди! Арақнинг уйи куйсин! Яна ичсам, тил тортмай ўлай! Бола-чақамга оталик қилмай…\n— Шу ерда тур! Кейин даппта кетамиз… Мен жун топаман, жун! Мен чорвадорларнинг тилини биламан, ошнам!\n— Ҳа-да, шу ердан ишни бошлаймиз… Юсуфнинг овули шекилли бу?\n— Бизни таниди, дейман… Орқага қайтди.\n— А-лекум… — Бердиёр кампирга қарамай, у билан қўл бериб кўришди, гаплаша бошлади: — Яхшими? Бачалар чопқиллаб юрибдими? Юсуфбой қани? Шаҳарга кетганми, дейман?\n— Биз қайтиб кетмаймиз, — деди Бердиёр ва ваъз қила кетди: — Гап шундаки, момо, хўш… давлат бу йил жун планни катта берган. Хўп, деб туринг… Менга қаранг, бир тўшакча опчиқинг-э. Йўқ-йўқ, уйга кирмаймиз… Шундай қилинг!.. Ҳў, раҳмат… қатиқ ҳам опчиқасизми? Майли… Бир йўла чалоб қила қолинг… Раҳмат, энди ўтиринг, момо!.. Гап шундаки, ўзингиз тушунадиган хотинсиз, планимиз катта! Лекин савхоз ўз моли билан узолмайди… Тўхтанг-да! Бизда индивидуальний план деганиям бор-да. Бу планни тушунасизми? Сабр қилинг! Бу дегани — аҳолидан ортиқча жуни борми, тухуми борми, териси борми — сотиб олинг, дегани… Биламан, биламан, кампир! Менга қаранг, кампир, шу жунни мана мунга ўхшаган кигиз қиласиз! Кигиздан нима фойда! Гилам олсангиз-чи? Ҳам арзон, ҳам чиройли… Хўп, бир қоп сотинг, майли, қолганини тўқим қилсангиз ҳам ўзингизга! Э, энажон-э! Барака топинг, энабой! Шониёз, тур, ошнам!.. Ана бу ишдан кейин юз грамм ичсанг ҳам арзир эди… Лекин энди йўқ, йўқ, йўқ!.. Нархи ўша-ўша, а? Ё кўпайтириб берайми? Майли! Ана, ҳозир фактура тузамиз, хўш… Мана, бу ерга қўл қўйинг! Э, чизиб қўйинг-да, билмайсизми!.. Шундай! Юсуфбойга биздан салом айтинг… Кампир, агар яна сотиладиган жун чиқиб қолса, илтимос-да, биздан бўлакка сотманг, хўпми? Нима бўлсаям, ҳаммамиз бир уруғнинг одами! Ҳе, ўзимнинг Қўнғиротимдан!\n…Улар кечгача бир неча овулларда бўлишди, хийлагина жун, тери харид қилишди. Бердиёрнинг кайфи чоғ бўлиб кетди. Лекин Шониёзнинг чеҳраси очилмасди.\nҚишлоққа тушиб келдилар. Чой ичгани чинорлар остига ўтишди. Салқин тушиб қолгани учунми, сув қаттиқ шариллар, шохларни тўлдирган майналар чуғурлар, чойхона ва ресторанга олиб борадиган цемент йўлка атрофидаги райҳонлар хушбўй ҳид уфуриб, улар ўртасидаги электр чироқлари порлар эди… Одам ҳамон гавжум, айниқса, Шаҳрисабзга ўтадиган шофёрлар кўп.\n— Саломат бўлинг! — деди Бердиёр. — Эрталаб саҳарроқда келинг-да! Узунчуқурни обход қиламиз… жунга эҳтиёт бўлинг, болалар титиб кетмасин. Эртага топширамиз буни. Энди мен кўрсатаман иш қандай бўлишини. Лекин Шониёзбой, қовоғингиз очилмади-да, ука!.. Сир бекитмас эдингиз?\n— Эртага… мен келолмайман, — деди Шониёз.\n— Сизни эрталаб ишдан бўшатишган. Мени магазинга акангиз чақирган эди. Арақ олганингизни кўрибди… Айтдим, ишонмади. Ишонмайман, дедилар… Шу ерда бўшатилди, ҳозироқ раисни топ, дедилар. Юзингиздан ўтолмадим, Бердиёр ака… Гап шу.\n← Аввалги Аввалги Шукур Холмирзаев. «Ўзбекнинг соддаси» (ҳикоя)\nКейинги → Кейинги: Шукур Холмирзаев. Укки сайраяпти (ҳикоя)


Арманистон МХХ: Никол Пашинянга суиқасднинг олди олинди\n02:06 / 15.11.2020\nАрманистон бош вазири Никол Пашинянга суиқасд қилишга уринишган. Бу ҳақда мамлакат хавфсизлик хизмати сайтида хабар берилди.\nТашкилот сайтида ёзилишича, Арманистон бош вазири Никол Пашиняннинг сиёсий рақиблари унга қарши суиқасд уюштирган ва мамлакат МХХ ўтказган тезкор тадбир давомида теракт бартараф этилган. А.М. исмли шахс ҳукуматга қарши ишларни амалга ошириш мақсадида ўз уйида қуроллар, ўқдори ва бошқа турли хил портловчи моддалар сақлаб келган.\n«Амалдаги ҳукуматга қарши бўлган сиёсатчилар билан келишган бу одам бош вазирни лавозимидан уни ўлдириш орқали маҳрум қилишга уринган», дейилади Арманистон МХХ баёнотида.\nОлдинроқ Арманистон МХХ собиқ раҳбари, «Родина» партияси етакчиси Артур Ванецян ҳам айнан Никол Пашинянга суиқасд уюштиришда ёрдам бериш айблови билан қўлга олинганди. Ундан ташқари собиқ депутат Ваграм Багдасарян, Арманистон революцион федерацияси аъзоси А.А. ва Сисиан кўнгилли отряди командири А.М. ҳам қўлга олинган.\nАрманистон МХХнинг маълумотига кўра, қўлга олинганларнинг уйидан пулемёт, гранатамёт, снайпер милтиғи, катта миқдорда ўқдори, детонатор ва турли хил портловчилар топилган.\nМаълумот учун, Никол Пашинян Тоғли Қорабоғдаги жангда Арманистон таслим бўлганини эълон қилгач, мамлакатда унинг истеъфосини талаб қилиб ўтказилаётган намойишлар тўхтамаяпти.\nНикол Пашинян 9 ноябрь куни жонли эфирда арманистонликларга мурожаат қилиб, Арманистон учун таслим бўлишга қарор қилганини маълум қилганди: «Мен барча шаҳидларимиз олдида тиз чўкаман. Ватанини жони билан ҳимоя қилган ва қилаётган барча аскарларимиз, зобитларимиз, генералларимиз, кўнгиллиларимиз қаршисида бош эгаман. Биз охиригача курашдик», деганди Пашинян. Арманистон Тоғли Қорабоғдаги йирик шаҳар Шуша бой берилгандан кейин урушда таслим бўлганини тан олганди.\n21:24 / 07.01.2021\nАлиев Қорабоғга рухсатсиз ташрифлар учун Арманистонни кескин чоралар кутаётганидан огоҳлантирди\nАрманистон Қорабоғда вафот этганлар сони бўйича маълумот берди


Кўплаб давлатлар каби Ўзбекистонда ҳам вирусга чалинишнинг иккинчи тўлқини бошландими? — Sof.uz\nЖАҲОН 6,844,705 3,335,399 398,141\nКўплаб давлатлар каби Ўзбекистонда ҳам вирусга чалинишнинг иккинчи тўлқини бошландими?\n13.05 13:44 589 Тиббиёт\nБугун АОКА штабида Соғлиқни сақлаш вазирлиги ҳузуридаги Коронавирусга қарши кураш штаби аъзоси Хабибулла Оқилов иштирокида брифинг бўлиб ўтди. Брифингда муҳим савол ва мурожаатлар юзасидан жавоб қайтарилди.\nСавол: Дунёдаги кўп давлатларда вирусга чалинишнинг иккинчи тўлқини бошлангани ҳақида хабарлар тарқаляпти. Бизда ҳам шундай ҳолат бўлиши мумкинми?\nЖавоб: Биз чет эллик ҳамкасабаларимиз билан деярли ҳар куни алоқада бўлиб, тажриба алмашиб турибмиз. Ҳозирги кунда иккинчи тўлқин ҳақида ахборотлар йўқ.\nХитойнинг айрим шаҳарлари коронавирусдан холи деб эълон қилингандан сўнг яна вирусга чалинган беморлар аниқланган. Лекин бу — иккинчи тўлқин эмас.\nДунё олимлари фикрига кўра, коронавируснинг бунгача бўлган бошқа турлари каби COVID-19 ҳам иккинчи тўлқин бериши мумкин, аммо бу жараён, уларнинг фикрича, кузнинг охири — қишнинг бошида бўлиш эҳтимоли бор. Лекин бу фақат тахмин.\nИккинчи тўлқин бўлса ҳам, инсоният унинг келишига тайёргарлик даражаси биринчи тўлқинга нисбатан юқорироқ бўлиши аниқ.\nСавол: Коронавирусдан янги зарарланиш ҳолатлари ошиб бормоқда. Бу карантин шароитлари енгиллатилгани билан боғлиқми?\nЖавоб: Таҳлилларга кўра, янги ҳолатлар асосан карантинга олинганлар орасида аниқланмоқда. Қолган аҳоли орасида аниқланган ҳолатлар фоизи сезиларли даражада паст.\nБу карантин тадбирларини енгиллатиш билан боғлиқ эмас.\nкоронавирус иккинчи тўлқин\n3.06 21:55 10028\n3.06 17:06 3040\n4.06 09:30 2977\n3.06 09:02 2625\n4.06 18:00 2586\nКеча, 18:57 162\nКеча, 17:19 565 Тиббиёт\nКеча, 15:22 540 Тиббиёт\nКеча, 11:04 1826 Тиббиёт


ASUS ўйин мониторлари бозорида етакчиликни сақлаб қолмоқчи\n19:49 / 14.12.2016\nКомпьютер техникаси ишлаб чиқарувчи ASUS компанияси келаси йили мониторлар бозорида етакчиликни сақлаб қолишига ишончи комил. Бу ҳақда DigiTimes нашри хабар бермоқда.\nASUS’нинг мониторлар ишлаб чиқариш бўлинмаси президенти ёрдамчиси Винсент Цюнинг маълум қилишича, ўйин мониторларини ишлаб чиқарувчиларнинг кўпайгани компанияни хавотирга солмаяпти. Компания вакилининг фикрича, бозордаги рақобат янги технологиялар ва маҳсулотларни ишлаб чиқишга туртки беради.\nУнинг сўзларига кўра, ASUS 2017 йилда ҳам геймерларга мўлжалланган мониторлар етказиб берувчилар орасида етакчиликни сақлаб қолади. Компания мониторлари нафақат Европа ва АҚШда, балки Осиё-Тинч океани минтақаси ва Хитойда ҳам катта талабга эга бўлмоқда.\nТахминларга кўра, 2017 йилда барча турдаги ўйин мониторлари 2,5 миллион нусхада ишлаб чиқарилади. Ўйин ускуналарига бўлган талаб экран ҳажмининг катталиги, бироз букланган конструкция ва янгиланиш такрорийлигининг ошиши билан боғлиқ.


НОАНИҚ МУРОЖААТЧИНИНГ АНИҚ МАНЗИЛИГА БОРИЛДИ.... | KITAB.UZ\nНОАНИҚ МУРОЖААТЧИНИНГ АНИҚ МАНЗИЛИГА БОРИЛДИ….\n✍НОАНИҚ МУРОЖААТЧИНИНГ 👥 АНИҚ МАНЗИЛИГА 🏠БОРИЛДИ.🚗\nФейсбукда "Гламурная Леди" шахсий саҳифаси орқали қилинган, шахси очиқланмаган, бироқ манзили аниқ берилган мурожаат Китоб тумани ҳокимлиги томонидан ўрганилди.\nМурожаатда кўрсатилган манзил, яъни Китоб тумани, Шарқ Юлдузи МФЙ Рус қишлоқ ҳудудида кам таъминланган оилалар учун қурилган арзон уйлар жойлашган манзилга ҳокимликнинг айни масалаларга тегишли мутахассислари бориб хонадонларда яшовчи кишилар билан суҳбатлашилди.\nГАРЧИ, МУРОЖААТ ҚИЛГАН КИШИНИ ТОПИШНИНГ ИМКОНИ БЎЛМАГАН БЎЛСА-ДА, ЭЪТИБОР МУАММО ва УНИНГ ЕЧИМИНИ ТОПИШГА ҚАРАТИЛДИ.\nҚилинган мурожаат юзасидан ўрганилган ҳолат бўйича,туман ҳокимлиги томонидан "Qishloq qurilish invest" инжиниринг компаниясининг ҳудудий бўлимига расман маълум қилиниб, йўл қўйилган камчиликларни тезкорлик билан ҳал этилиши чораларини кўриш масаласи қўйилади.\nТуман ҳокимлиги ушбу муаммонинг ижобий ечим топишини назоратга олади.\nЭСЛАТМА : Агар, фейсбук орқали қилинган мурожаат эгаси иложи бўлса Kitob tumani hokimligi facebook гуруҳининг мессенжери орқали ўз телефон рақамини маълум қилса, у киши билан соҳа мутасаддилари алоқага чиқиб, муаммони манзилли ҳал этилишига эришилар эди.


Бодринг | АгроОлам.Uz\nДомой Янгиликлар Бодринг\nУруғ танлаш. Экиладиган бодринг уруғи тоза, юқори унувчан, касаллик юқмаган, ўртача катталикда, бутун (синмаган), вазндор, зарарланмаган бўлиши зарур. Уруғлар бошқа ўсимликлар уруғлари ва аралашмаларидан тозаланади. Уруғлик экиш олдидан илиқ сувда 1–2 соат ивитиб қўйилади.\nЕр тайёрлаш. Уруғ экиладиган майдонлар ўтмишдош экин қолдиқлари ва бегона ўтлардан сифатли қилиб тозаланади. 1 сотихга 200 кг (10 сотихга 2 тонна) чириган гўнг солинади. Чириган гўнг билан биргаликда 1 сотихга фосфорнинг 75, калийнинг ҳам 75 фоизи берилади. Бу кўрсаткич 1,6 кг аммофос, 1,2 кг калий хлорга тўғри келади. Тупроқ 20–25 см чуқурликда чириган гўнг ва минерал ўғитлар билан аралаштирилиб юмшатилади. Йирик кесаклар майдалангач, яхшилаб текисланади ва суғориш эгатлари (пол) олинади.\nЭкиш муддати ва схемаси. Эртаги бодринг жанубий минтақаларда очиқ майдонларга 1–10 апрельда, марказий минтақада жойлашган ва водий вилоятларида 10–20 апрельда, шимолий минтақаларда 20–30 апрельда; ўртаги муддатда жанубий вилоятларда 20 апрель–5 май, марказий минтақада жойлашган вилоятларда 1–10 май, шимолда 1–15 май, кечки бодринг жанубда 10–20 июльда, марказий минтақаларда 15–30 июнь, шимолий минтақаларда 15–25 майда экилади. Эртаги маҳсулот етиштириш учун плёнкали ёпқичлар остига март ойининг 2–3-ўн кунлигида 70х140×40 см оралиқда уруғ ташланади. Очиқ майдонда қўлда 70×30, 90×20 см схемада 4–5 см чуқурликка экилади. Уруғ сарфи 1 сотихга 50–60 г (10 сотихга 500–600 г). Сепилгандан уруғлар хаскаш билан тупроққа аралаштирилади.\nПарваришлаш. Униб чиқиб ниҳоллар уруғ палла баргчалари даврига киргандан кейин биринчи, битта чинбарг даврига киргандан кейин эса иккинчи марта ягана қилинади. Қатор ораларини қўл кучи ёрдамида кетмон билан 15–16 см чуқурликда ўсимлик атрофи билан юмшатиб туриш, минерал озиқа ва сув бериб бориш керак. Ўсув даври мобайнида ҳар икки-уч суғоришдан кейин қатор оралари 15–16 см чуқурликда юмшатилиб борилади.\nЎғитлаш. 1 сотих ердаги бодринг соф ҳолда 5,8 кг сульфат аммоний, 2,2 кг аммофос, 1,5 кг калий хлор ўғитлари билан озиқлантирилади. Сувга талабчанлиги жиҳатдан бодринг сабзавот экинлари орасида биринчи ўринда туради. Найчалаш ва меваси етилган даврда бодринг сувни айниқса кўп талаб қилади. Вегетация мобайнида эртаги бодринг 14–15 марта, кечки бодринг сизот суви чуқур ерларда 10–11, юза жойларда эса 8–9 марта суғорилади.\nКасаллик ва зараркунандаларга қарши курашиш. Бодринг уруғи эрта баҳорда қуруғича экилади. Агар тупроқ яхши қизиган бўлса экишдан олдин уруғ бир сутка давомида сувда ивитилади. 1 кг уруғга (2 фоизли 34% Витавакс, 1,5% ли 60,7% Превикур) пуркаб, уруғни зарарсизлантириш тавсия этилади.\nБодринг зараркунандаларига – каналар, пашшалар, ширалар, трипслар, оққанотлар киради. Ўсимликнинг ўсув даврида 10 сотих ерга каналарга қарши ҳосилни йиғишдан 20 кун олдин икки марта Атилла супер 10% м.к. ёки Моспилан 20% н.кук. (25–30 г) сепилади. Антракноз, пероноспороз, аскохитоз, доғланишлар, бактериоз ва ун шудринглар касалликларга қарши Колосаль Про м.к. (200–300 г/л), Пинко 10% эм.к. (0,25 л/га), Курзат Р н.кук. (200–250 г) ёки 1 фоизли Бордо суюқлигини қўллаш мумкин. 60–70 литр сувга таёрланган аралашма ишлатилади.


Мурожаат ижобий ечимини топди - Истеъмолчилар ҳуқуқларини ҳимоя қилиш Агентлиги\nБугунги кунда тушаётган мурожаатларнинг бир қисми ҳисоблагичларга тегишли бўлмоқда. Истеъмолчилар ҳуқуқларини ҳимоя қилиш агентлигининг Самарқанд вилояти ҳудудий тузилмаси томонидан У.Ҳ.нинг Агентликнинг “Call center”га қилган мурожаати юзасидан ўрганиш ишлари ўтказилди.\nМуаммо атрофлича ўрганилганда қайта ҳисоб-китоблар аслида истеъмолчининг 38,0 минг сўм ҳақдорлигини кўрсатди. Аммо электр таъминоти корхонаси томонидан истеъмолчига қўйилган 1100,0 минг сўм эса қайта асоссиз қарздорлик бўлиб чиқди.\nХусусан, муаммо янги автоматлаштирилган электр ҳисоблагични хонадонга ўрнатилиши жараёнида У.Х.га ундан фойдаланиш тартиблари ҳақида тўлиқ тушунтириб ўтилмаган. Истеъмолчи 71 ёшда бўлиб, тўловларни ўз вақтида, мунтазам тўлаб боришга одатланган. Охирги марта ҳам тўловларни амалга оширган, лекин қарздорлдик юзага келганда автоматик ўчиб қолиши ҳақида билмаган.\nЎзбекистон Республикаси “Истеъмолчиларнинг ҳуқуқларини ҳимоя қилиш тўғрисида”ги Қонуннинг 6-моддасида ижрочи истеъмолчига ўзи реализация қилаётган иш, хизматлар ҳақида ўз вақтида зарур, тўғри ва тушунарли маълумот бериши шарт.\nCategory: Муаммо: мурожаат ва натижа 23.10.2020


16:24 16 Феврал 2019\n18:59 18.02.2016 Ҳавола олиш\nЎзбекистонда тўрт фуқаро ислом экстремизми оқимига алоқадорликда айбланмоқда. Қўйилаётган айб тасдиқланса – улар 15 йилгача қамалиши мумкин.\nТОШКЕНТ, 18 фев —Sputnik. Тошкент шаҳар суди Ўзбекистоннинг тўрт фуқароси устидан тергов олиб бормоқда. Улар “Салафия” оқимига алоқадорликда айбланмоқда. Ушбу оқим Ўзбекистонда экстремистик оқимлар қаторига қўшилган. Бу ҳақда Тошкент шаҳар прокуратураси ходими хабар берди.\n“Салафия” – бу исломнинг фундаменталистик йўналишларидан бири бўлиб, оқим тарафдорлари ислом динига бошқа дин ва фалсафий оқимлар тушунчаларини олиб киришга қарши чиқишган.\n“Тергов органлари томонидан, ҳибсга олинганлар аҳоли орасида Салафия ақидаларини тарқатганликда айбланмоқда. Бунга далил — ҳибсга олиш вақтида уларнинг ёнидан топилган диний экстремистик адабиётлар бўлмоқда”, — деди муассаса вакили.\nУнинг сўзларига қараганда, ушбу тўрт киши ўтган йилнинг октябрь ойида ҳибсга олинган эди. Уларни қўлга олиш пайтида Сурияга қандай қилиб етиб келиш ҳақида йўриқномалар топилган. Ушбу ҳужжатлар уларнинг Сурияга бориб “Ислом давлати” жангарилари қаторига қўшилмоқчи бўлганидан далолат беради. Айблов ЖКнинг бир неча банди бўйича қўйилган ва жазо 15 йилгача озодликдан маҳрум қилиш бўлиши мумкин.\nЎзта Осиё мамлакатлари махсус хизматлари вакили хабарига кўсра Салафия оқими тарафдорлари Сурияда “Ислом давлати” террорчилари қаторида жанг қилмоқда.


05:00 / 16.02.2017 1642 pdf Ўқиш режими + -\nНиҳод ярамас хулқли бола. У ўзининг охири йўқ ёмон қилиқлари, уришишлари билан ака-укаларига жароҳатлар етказарди. Онаси унинг бу ҳолидан қаттиқ ранжиб кўнгли оғрирди. Доим унга шундай насиҳат қиларди: болагинам бировнинг дилини оғритма, бировга ёмон сўзларни гапирма. Лекин бу ёмон бола мен ҳақман деб даво қиларди, ҳар доим у ўзини ҳимоя қилиб шундай дерди: мен айбдор эмасман уларнинг ўзлари мени шундай иш қилишга мажбур қилишаяпти.\nБир куни онаси унга шундай деди: агар бугун кечқурунгача ҳеч ким билан жанжаллашмасанг сенга бир камар сотиб олиб бераман. Бу гапни ака-укалари ҳам эшитиб қолиб хар-ҳил йўллар билан унинг ваъдасини бузилиши учун кўп ҳаракатлар қилишди, бироқ Ниҳод ўзини ушлаб уларнинг бу режаларини чиппакка чиқарди. Кеч кирганда онаси унга шундай деди: камарли бўламан деб уруш-жанжаллардан ўзингни ушлаб тура олдинг. Сен ўзингни бундай оддий, арзимас нарсаларга эга бўлиш учун эмас, балки Аллоҳ сендан рози бўлиши учун ушлаб тура олишинг керак.\nҚани эди улардан бирортаси Ниҳодга Расулуллоҳ С.А.В. нинг ушбу ҳадиси шарифларини айтиб берса. У Зот шундай деб марҳамат қилганлар:\nКимки ҳақ бўлиб туриб уруш-жанжал қилмаса қиёмат кунида унга жаннатнинг ўртасидан бир уй қуриб берилади. (Тирмизий)\n05:00 / 16.02.2017 3750\n05:00 / 16.02.2017 1774\n2697 20:46 / 14.07.2017\n2290 05:00 / 15.02.2017\n2567 10:45 / 06.12.2017\n1765 05:00 / 16.02.2017


ОАВ: Хитой ТТҲда АҚШ ўрнини эгаллаши мумкин\n10:25 / 22.11.2016 7857\nПеруда бўлиб ўтган Осиё-Тинч океани иқтисодий ҳамкорлиги саммити майдонида Хитойнинг ТТҲ (Транстинч океани ҳамкорлиги)га қўшилиш имкониятлари муҳокама этилган. Бу ҳақда, The Australian нашри ўз манбаларига таянган ҳолда ёзмоқда.\nНашрга кўра, гарчи АҚШ мазкур ташкилот сафини тарк этган тақдирда ҳам келишув барбод бўлмаслиги мумкин. Хитойга таклифнома юбориш ғоясини келишувга аъзо бир неча давлат раҳбарлари маъқуллашган.\nБундан ташқари, Канада, Янги Зеландия, Мексика, Перу, Чили ва Осиёнинг қатор мамлакатлари юқори лавозимли мулозимларининг ёпиқ эшиклар ортида ўтказган учрашувларида ТТҲдан бош тортмаслик таклифи муҳокама этилган.\nАввалроқ, АҚШнинг янги сайланган президенти Дональд Трамп, ўзининг президентлик вазифасига киришган илк кунидаёқ, ТТҲдан чиқишни бошлаши ҳақида маълум қилган эди.


Феруза ЭШМАТОВА: Халқ манфаати кўзланган\n2017 йил мамлакатимиз учун жуда муҳим жараёнларга бойлиги, ислоҳотларнинг янги босқичига ўтилгани билан аҳамиятли бўлди. 2017-2021 йилларга мўлжалланган, умумхалқ муҳокамасидан ўтган ривожланишнинг Ҳаракатлар стратегияси қабул қилинди. Шу билан “Инсон манфаатлари – ҳамма нарсадан устун” деган тамойил ва “Халқ давлат идораларига эмас, давлат идоралари халқимизга хизмат қилиши керак” деган эзгу ғоя давлат органлари фаолиятида асосий мезон қилиб белгиланди.\nЭнг муҳими, аҳоли билан тўғридан-тўғри мулоқот ўрнатиш ҳамда уларнинг ҳуқуқлари, эркинликлари ва қонуний манфаатларининг ҳимоя қилиниши ҳаётга амалий татбиқ этилди. Ана шундай салмоқли ишларнинг узвий давоми сифатида 2018 йилни “Фаол тадбиркорлик, инновацион ғоялар ва технологияларни қўллаб-қувватлаш йили” деб эълон қилинида кўриш мумкин.\nАйтиш керак, жорий йил 22 январда тастиқланган 2017-2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегиясини “Фаол тадбиркорлик, инновацион ғоялар ва технологияларни қўллаб-қувватлаш йили”да амалга оширишга оид давлат дастури тўғрисида фармонида белгиланган йўналишлар, амалга оширилиши керак бўлган ишларнинг барчаси халқимизнинг фаровонлиги, уни муносиб ҳаёт кечириши,юртимиз равнақига қаратилган.\nХусусан, давлат дастурида, халқимизнинг муносиб ҳаёт кечириши учун зарур бўлган даромадларни аниқлаш бўйича “истеъмол саватчаси”га оид муносабатларни ҳуқуқий тартибга солиш назарда тутилган. Бу келгусида, ҳудудлар кесимида иш ҳақи, пенсия ва бошқа ижтимоий тўловлар миқдори ана шу мезондан келиб чиқиб ўрнатилишини англатади. Ҳужжутда тиббий хизматлар сифатини ошириш мақсадида "ақлли тиббиёт" тизими, шунингдек, саҳада инновацион технологияларни жорий қилиш кўзда тутилган. Қолаверса, аҳолини арзон нархлардаги сифатли дори воситалари билан таъминлайдиган икки мингта ижтимоий дорихона ташкил этилади. Бундан ташқари ёш оилаларга мўлжалланган арзон уй-жойларни қуриш ҳажми 2 баробарга ошади. Ушбу мақсадлар учун 5 триллион 286 миллиард сўм маблағ йўналтирилган.\nЖорий йилда аҳолини телекоммуникация хизматлари билан тўлиқ қамраб олиш учун чекка ҳудудларда 2 минг километр оптик толали алоқа линиялари тортиб, интернет тезлигини 2,5 баробар ошириш ҳамда 4 мингдан зиёд мобиль алоқа таянч станцияларини ишга тушириш кўзда тутилмоқда. Бу чора-тадбирлар ҳам халқимиз манфаатларига, фаровон турмушига хизмат қилади.\nКўришлар сони: 5065


Жаҳон 20:38 / 17.04.2019 7197\nПерунинг собиқ президенти Алан Гарсия полициячилар томонидан коррупция айблови бўйича қўлга олинмоқчи бўлганда ўзига ўқ узди. Айни вақтда сиёсатчи кома ҳолатида, деб хабар берди America телеканали.\n69 ёшли Гарсия Лимадаги уйида қўлга олинмоқчи бўлганда ўз жонига қасд қилган. Дастлабки маълумотларга кўра, у бўйнига ўқ узган.\nСобиқ президент Лимадаги шифохонага етказилган. Перу соғлиқни сақлаш вазири Сулема Томас Гарсия оғир аҳволда эканини тасдиқлаган. Таъкидланишича, унинг юраги уч марта тўхтаган ва шифокорлар уни жонлантиришган.\nГарсия Перу президенти лавозимини икки марта – 1985-1990 ва 2006-2011 йилларда эгаллаган.\nПеру ҳуқуқ-тартибот идоралари Гарсияни Бразилиянинг Odebrecht қурилиш компаниясидан пора олишда гумон қилмоқдалар. Компания Лима метроси учун электр поездлар ишлаб чиқаришда иштирок этган. Умуман олганда, Бразилия компанияси наф келтирувчи давлат шартномаларини олиш учун Лотин Америкасида юқори лавозимли амалдорлар, вазирлар ва президентларни сотиб олиш учун юзлаб миллион доллар сарфлаган.\n2018 йил ноябрда Алан Гарсия Уругвай элчихонасида бошпана сўраган. Бундан олдин эса Перу суди унга мамлакатни 18 ой ичида тарк этишни тақиқлаб қўйган. Бироқ Уругвай ҳукумати Гарсияга бошпана беришни рад этган.\n2018 йил мартида Перунинг бошқа президенти Пабло Кучински импичмент таҳдидидан кейин ўз лавозимидан кетишга қарор қилган. Кучинскининг импичмент қилинишига уринишга олиб келган можаро у билан боғлиқ иккита фирма Odebrecht’дан катта суммада пуллар олгани ҳақида маълумотлар эълон қилингандан кейин авж олган.


Антитана йўқоладими? Вирусни қайта юқтириш мумкинми? - Zamin.uz\nОлимлар Covid-19'дан иммун ҳимояси қанча давом этиши ва у қай даражада самарали бўлишини ҳозирча билишмаса ҳам, шу фактларнинг ўзи некбинлик туғдиради. Бу саволга жавоб топилмаслиги қанча давом этса, қайта зарарланиш имконсизлиги эҳтимоли шунча ортади. “Замин” янгиликларини “Telegram”да кузатиб боринг\nШифокор коронавирус ёшлар учун қай жиҳатдан хатарли эканини тушунтирди\n11-04-2020, 15:43, Жамият


Бугун "Трактор"дан чиққан "Бульдозер" Николай Ширшов 45 ёшга тўлди\nMr.NoBoDy 22.06.2019 19:42\nБугун футболимизда ёрқин из қолдира олган машҳур чап қанот ҳимоячиси Николай Ширшов таваллуд топган кун. Саккиз йил давомида "Пахтакор" шарафини ҳимоя қилиб, Ўзбекистон чемпиони ва мамлакат кубоги соҳиби бўлган Ширшов бугун 45 ёшини қарши олмоқда. Ўрта ва кекса авлод вакиллари ҳалигача ҳимоядан ҳужумга ўтишларини ширин хотиралар билан эсга олишади. У миллий терма жамоа таркибида 63 та ўйинда майдонга тушган.\n22-рақамни машҳур қилган Коля 1974 йили Тошкент шаҳрида таввалуд топган. Фаолиятини собиқ иттифоқ иккинчи лигаси вакили ҳисобланган "Свердловец" (Тошкент вилояти) клубида бошлаган. 1992 йилнинг биринчи даврасини Тошкентнинг ''Трактор'' жамоасида ўтказган Ширшов ҳимоядаги ишончли ўйини сабаб иккинчи даврада "Пахтакор"га кўчиб ўтди. Бугунги кун қаҳрамони 18 ёшида "халқ жамоаси" либосини кийишга мувафақ бўлган. У 8 йил давомида "Пахтакор" сафида жами 159 та учрашувда майдонга тушиб, рақиблар дарвозасини 16 бор ишғол қилган. Николай 2000 йилда жамоадоши Андрей Акопянц билан биргали Россиянинг ''Ростельмаш'' (ҳозирги "Ростов") клубига кўчиб ўтди. Ҳар икки футболчимиз ҳам ростовликлар сафида йўқолиб қолишмади. Аксинча, қисқа фурсатда клубнинг асосий футболчиларига айланишди.\nҲимоядаги ишончли ўйини, қанот бўйлаб ҳужумни кескинлаштириши терма жамоа мураббийлари эътиборини ўзига тортди. Марҳум мурабий Баҳодир Иброҳимов уни 1996 йилги Осиё кубогига олиб борди. БАА майдонларида бўлиб ўтган мусобақа Ўзбекистон учун дастлабкиси эди. Ширшов амирликларга қарши ўтказилган ўртоқлик учрашувида терма жамоадаги дебютини нишонлади. Лекин қитъа чемпионатининг ўзи терма жамоамиз учун омадсиз якунланди. Гарчи гуруҳнинг илк учрашувида Хитой мағлуб этилган бўлса-да, кейин Япония ва Сурияга имконият бой берилди.\nЖЧ-2002 саралаш босқичидан ўрин олган Хитойга қарши учрашув кўпчиликнинг ёдида бўлса керак. Чин юрти жамоасига қарши саралашдаги сўнгги ўйин бизни плей-оффга олиб чиқиши мумкин эди. Бунинг учун термамиз бу баҳсда ғалаба қозониши, гуруҳдаги бошқа рақибларимиз ҳисобланган БАА - Уммон баҳсида меҳмонларнинг қўли баланд келиши керак эди. Учрашувнинг сўнгги дақиқалари ўтиб бораётганда, Ширшов хитойликлар дарвозасини узоқ масофадан ишғол қилди ва бу қувончини мухлислар билан бирга баҳам кўрди. Хурсандчиликнинг сабаби эса сатадионда БАА - Уммон баҳсида меҳмонларнинг қўли баланд келгани ҳақида нотўғри маълумот кетгани сабаб бўлган эди. Кейинчалик эса, ғалаба қозонганимизга қарамай плей-оффга илина олмаганимиз ойдинлашганди. Николайнинг термадаги сўнгги ўйини 2005 йили Қувайтга қарши Тошкентдаги учрашувига тўғри келади. Ўйинда иродали ғалабага ўзининг муносиб хиссасини қўшган ҳимоячимиз жароҳат олиб, Баҳрайнга қарши плей-оффдаги оламшумул ўйинларни ўтказиб юборган эди.\nШиршов футболчилик фаолиятининг сўнгги қисмида Россия қуйи дивизионларида қатнашувчи "Батайск-2007", "Таганрог", МИТОС клублари сафида тўп тепди. Мана бир неча йилдирки, у Россиянинг Таганрог шаҳрида истиқомат қилиб келяпти.\nНиколай Владимирович Ширшов\nТуғилган санаси: 22 июнь 1974 йил\nЎзбекистон чемпиони - 1992, 1998\nЎзбекистон кубоги соҳиби - 1993, 1997\nШиршов фаолиятига доир қизиқарли фактлар:\nШиршов терма жамоа таркибида 63 та учрашувнинг 41 тасида тўлиқ ўйнаган. Майдонда жами 4818 дақиқа ҳаракат қилган.\nТерма жамоадаги дебютини 1996 йилнинг 19 ноябрь куни БААга қарши ўртоқлик учрашувида ўтказган. Ўша куни учрашув тугашига 20 дақиқа қолганида Эдуард Мамотов ўрнига майдонга тушган. Учрашувда вакилларимиз 2:4 ҳисобида мағлуб бўлишган.\nТерма жамоа сафидаги 63 та ўйинда 16 та сариқ карточка олган. Бирон марта майдондан четлатилмаган. Ширшов ўзининг илк сариқ карточкасини ЖЧ-1998 саралаши доирасидаги Яманга қарши баҳсда олган. 1997 йил 9 май куни Сана шаҳрида бўлиб ўтган ўйин Ўзбекистон учун Жаҳон чемпионати саралашлари доирасидаги дастлабки учрашув бўлиб тарихда қолган.\nАйнан ўша саралаш доирасидаги Камбоджага қарши қарши кечган ўйинда Ширшов терма жамоа сафидаги илк голини уришга муваффақ бўлган. Николайнинг терма жамоадаги илк ва сўнгги голи орасидаги фарқ 6 йилни ташкил этган. Сўнгги гол 2003 йилнинг 19 ноябрь куни Осиё Кубоги-2004 саралаши доирасида Гонконг дарвозасига урилган.\nФурсатдан фойдаланиб, сайтимиз ходимлари ва ўқувчилари номидан Николай Ширшовни бугунги унутилмас куни - таваллуд айёми билан муборакбод этамиз.


Андижон вилояти ҳокими дорихоналар раҳбарларини огоҳлантирди\n08:03 / 13.02.2017\nБарчамизга маълумки республикамизда аҳолининг сифатли дори-дармон воситаларига бўлган талабини қондириш, дорихоналар фаолиятини талаб даражасида юритиш масаласига катта эътибор қаратилмоқда. Андижонда ушбу соҳани аҳоли учун мақбул даражага келтиришга жиддий киришилган.\nВилоят ҳокими Шуҳратбек Абдураҳмонов Қишлоқ ҳўжалиги институтининг катта залида ҳудудда иш олиб бораётган хусусий дорихоналар вакиллари билан йиғилиш ўтказди. Тадбирда соҳага алоқадор барча мутасадди идоралар вакиллари иштирок этдилар.\n“Мазкур масала бўйича аҳоли билан ўтказилган мулоқотлар давомида шу нарса аниқландики, фуқаролар озиқ-овқат, саноат ва қишлоқ ҳўжалиги маҳсулотлари нархлари мўтадил эканлиги, лекин дори-дармонлар нархларини қимматлиги ҳақида ўз фикрларини билдиришган бўлиб, ҳозирги кунда хусусий дорихоналардаги тиббий воситалар нархи “Дори-дармон” АК дорихонларига нисбатан ўртача 25 фоиз юқорилиги аниқланган”,-деди ўз сўзида вилоят ҳокими.\nМажлисда юқоридаги салбий ҳолатлардан келиб чиқиб, вилоятда Президентимизнинг “Аҳолини дори-дармон воситалари ва тиббиёт буюмлари билан таъминлашни янада яхшилашга доир чора-тадбирлар тўғрисида”ги Қарорлари ижросини таъминлаш бўйича бир қатор ишлар амалга оширилмоқда. Шу йилнинг январь-февраль ойларида Бош прокуратура ҳузуридаги СВОЖЖДЛҚК Департаменти ҳамда ишчи гуруҳ томонидан ўтказилган тезкор-таҳлилий тадбирларда туман ва шаҳарларда фаолият кўрсатаётган қатор дорихоналарда қабул қилинган талаблар бузилаётгани аниқланган. Юқоридаги дорихоналарнинг раҳбарлари бир неча марта огоҳлантиришларига қарамай етарли хулоса чиқармаганликлари учун уларга белгиланган тартибда лицензияларини бекор қилиш юзасидан тақдимномалар киритилганлиги айтилди.\nВилоят ҳокими юқоридаги ҳолатлар бўйича йиғилишда иштирок этган дорихоналар раҳбарлари ўзлари учун етарли хулоса чиқармасалар кескин чоралар кўрилишини таъкидлади. Шундан сўнг соҳа вакиллари томонидан берилган саволларга мутасадди ташкилотлар томонидан тегишли жавоблар берилди.\nАндижон Шуҳратбек Абдураҳмонов